Τα Ζώδια Σήμερα Δευτέρα 17 Ιουνίου 2019 Τα Ζώδια Σήμερα Δευτέρα 17 Ιουνίου 2019 | Epirusblog.gr | Ιωάννινα Ήπειρος Ελλάδα\nΓενικάΑγαπητέ Κριέ, με την σημερινή Πανσέληνο στο Τοξότη, αναμένονται κάποιες απογοητεύσεις, μετά από νέα ή ειδήσεις που δεν θα είναι βοηθητικές για τους στόχους και τους σκοπούς σου! Κάποιες εξελίξεις μέσα από επικοινωνίες ή μετακινήσεις, θα μειώσουν την αισιοδοξία σου και θα σε αναγκάσουν να αναθεωρήσεις αρκετά πράγματα! Απέφυγε την τάση σου για υπερβολή και επιπολαιότητα και όλα θα πάνε καλά!\nΑισθηματικές ΠροβλέψειςΑν είσαι ελεύθερος, μην εμπιστεύεσαι τις υποθέσεις του μυαλού σου, τις προσδοκίες, τα συμπεράσματα σου και κάποια πράγματα που νόμιζες ότι ισχύουν, για το άτομο που σε ενδιαφέρει, αφού τώρα διαψεύδονται και εσύ απογοητεύεσαι ! Αν είσαι δεσμευμένος, η ανάγκη σου για αποκλειστικότητα του συντρόφου σου, σε παρασύρει σε ξεσπάσματα και παράλογες απαιτήσεις, που θα φέρουν εντάσεις!\nΠροβλέψεις για επαγγελματικά & οικονομικάΠεριόρισε άμεσα ανούσιες σπατάλες και περιττά έξοδα, γιατί θα έχεις απώλειες! Επαγγελματικά, ίσως υπάρξουν κάποιες επικοινωνιακές παρεξηγήσεις με συναδέλφους!\nΓενικάΑγαπητέ Ταύρε, το ενδιαφέρον σου επικεντρώνεται σήμερα, στην διατήρηση και την φροντίδα της ήρεμης και γαλήνιας καθημερινότητας σου, αλλά και της ψυχικής σου ηρεμίας, με την Πανσέληνο στον Τοξότη! Πιθανόν βέβαια, να υπάρξουν κάποιες απογοητεύσεις, μετά από κάποιες αποκαλύψεις κρυφών καταστάσεων, τις οποίες μέχρι τώρα δεν γνώριζες. Εσύ απλά, θα πρέπει να είσαι έτοιμος να δεις την αλήθεια, αφού πολλές μάσκες θα πέσουν!\nΑισθηματικές ΠροβλέψειςΑν είσαι δεσμευμένος, προσπάθησε να αποφύγεις καυγάδες, κυρίως λόγω της τάσης σου για ζήλια, χειραγώγηση και καταπίεση! Αν είσαι ελεύθερος, πολύ πιθανόν να έρθουν κάποιες απογοητεύσεις στον ερωτικό τομέα, μετά από κάποια γεγονότα που θα σου ανοίξουν τα μάτια και θα καταλάβεις που ακριβώς βρίσκεσαι, σε σχέση με το άτομο που σε ενδιαφέρει!\nΠροβλέψεις για επαγγελματικά & οικονομικάΣτον οικονομικό τομέα, τα πράγματα δυσκολεύουν κάπως, αφού έχεις αφήσει αρκετές εκκρεμότητες! Επαγγελματικά, θα υπάρξουν μάλλον, κάποιες παρεξηγήσεις ή εντάσεις με συνεργάτες και συναδέλφους!\nΓενικάΑγαπητέ Δίδυμε, σήμερα με την Πανσέληνο απέναντι σου, στον Τοξότη, ορισμένα πρόσωπα, μέσα από επαφές, συναναστροφές και συναντήσεις, ίσως σε απογοητεύσουν και να σε φέρουν στα όρια σου! Πέρα από την προκλητική συμπεριφορά των γύρων σου όμως, θα πρέπει και εσύ να περιορίσεις την τάση σου για ξεσπάσματα και καυγάδες! Πρόκειται σαφώς για μια κρίσιμη ημέρα, για όλες τις διαπροσωπικές σου σχέσεις!\nΑισθηματικές ΠροβλέψειςΑν είσαι ελεύθερος, μην εμπιστεύεσαι λόγω υπέρμετρου ενθουσιασμού νέες γνωριμίες και φλερτ, διότι πολύ πιθανόν αργότερα να απογοητευτείς! Αν είσαι δεσμευμένος, κάποιες καταστάσεις ανάμεσα σε σένα και τον σύντροφο σου, ανατρέπονται και η σχέση φτάνει σε κρίσιμο σημείο! Οφείλεις να παραμείνεις ψύχραιμος και συγκρατημένος!\nΠροβλέψεις για επαγγελματικά & οικονομικάΟι συναδελφικές σχέσεις αλλά και οι σημαντικές συνεργασίες σου, πλήττονται από κάποιες μικρές ή μεγάλες διαφωνίες! Οικονομικά, πιθανόν να πιεστείς σήμερα, διότι θα χρειαστεί να πάρεις κάποιες αποφάσεις!\nΓενικάΑγαπητέ Καρκίνε, η σημερινή Πανσέληνος στο Ζώδιο του Τοξότη, σε ωθεί να κινηθείς με σοφία, πρακτικότητα και απόλυτη οργάνωση, ώστε να απαλλαχθείς από ανασφάλειες, εκκρεμότητες και άγχη! Πολύ πιθανόν να αισθανθείς κάποιες στιγμές εξαντλημένος, αλλά κάποια πράγματα, πρέπει να τελειώσουν σήμερα και δεν μπορείς να κάνεις διαφορετικά! Αν κρατήσεις την ψυχραιμία σου θα μπορέσεις να ανταπεξέλθεις στις αυξημένες υποχρεώσεις της καθημερινότητας!\nΠροβλέψεις για επαγγελματικά & οικονομικάΑρκετά τα προβλήματα που θα έρθουν στον εργασιακό τομέα σήμερα, αφού είσαι ιδιαίτερα επιρρεπής σε λάθη και απροσεξίες! Οικονομικά, θα υπάρχουν απώλειες, όμως είναι αναμενόμενες!\nΓενικάΑγαπητέ Λέοντα, με την Πανσέληνο στον Τοξότη, θα υπάρξουν κάποιες απογοητεύσεις, τις οποίες λόγω υπεραισιοδοξίας και ενθουσιασμού, δεν περίμενες, μέσα από κοινωνικές συναναστροφές και εξελίξεις! Συνειδητοποιείς, πως η διεκδίκηση και η υλοποίηση των προσωπικών σου στόχων, γίνεται κάπως πιο δύσκολη σήμερα, αφού θα υπάρξουν καθυστερήσεις και μικρές αναποδιές, γεγονός που θα σε βγάλει από το πρόγραμμα σου και ενδεχομένως, να σε εκνευρίσει λίγο!\nΑισθηματικές ΠροβλέψειςΑν είσαι δεσμευμένος, πρέπει να περιορίσεις οπωσδήποτε την υπερβολική σου τάση για επαναστατικότητα, ξεσπάσματα και καυγάδες, ώστε να μην καταστρέψεις την καλή κατά τ’άλλα ερωτική ατμόσφαιρα! Αν είσαι ελεύθερος, οφείλεις τώρα να μειώσεις τις ερωτικές σου προσδοκίες και να χαμηλώσεις τα στάνταρ σου, αν δεν θες να απογοητευτείς!\nΠροβλέψεις για επαγγελματικά & οικονομικάΠροσπάθησε σήμερα, να αποφευχθούν επιπόλαια λάθη και έπαρση, στον επαγγελματικό τομέα! Θα υπάρξουν κάποια παραπάνω έξοδα τώρα, αλλά ευτυχώς έχεις τύχη και θα ανταπεξέλθεις!\nΓενικάΑγαπητέ Παρθένε, η σημερινή Πανσέληνος στον Τοξότη, σε επηρεάζει άμεσα και θα πρέπει να προσέξεις πολύ, θέματα που αφορούν οικογενειακές και συγγενικές σχέσεις, αλλά και υποθέσεις του σπιτιού! Ό,τι πρόκληση κι αν αντιμετωπίσεις, προσπάθησε να παραμείνεις ψύχραιμος και λογικός, ώστε να μην βιώσεις εντάσεις ή ρήξεις! Μην επαναφέρεις παλαιά προβλήματα, τα οποία υποτίθεται πως είχαν ξεπεραστεί!\nΑισθηματικές ΠροβλέψειςΑν είσαι δεσμευμένος, αρκετά θα είναι τα παράπονα και η γκρίνια χωρίς λόγο στην σχέση σου, αλλά αυτό δεν σημαίνει ότι πρέπει να το πάς στα άκρα και να προκαλέσεις ρήξεις! Αν είσαι ελεύθερος, παρασύρεσαι σήμερα σε παρελθοντικούς έρωτες, λόγω έξαρσης των αναμνήσεων σου! Σκέψου πολύ και κινήσου με γνώμονα την λογική, διότι ενδεχομένων να πληγωθείς!\nΠροβλέψεις για επαγγελματικά & οικονομικάΣτον τομέα της εργασίας, πρέπει να αποφύγεις λάθη, που θα πλήξουν την σταθερότητα της πρόοδος σου! Οικονομικά, θα υπάρξουν κάποια έξοδα λόγω οικογενειακών υποχρεώσεων!\nΓενικάΑγαπητέ Ζυγέ, με την σημερινή Πανσέληνος στον Τοξότη, θα έρθουν κάποια προβλήματα ή και αναποδιές σε επικοινωνίες, ειδήσεις και μετακινήσεις, ενώ επιπλέον, ορισμένες αποκαλύψεις κουτσομπολιών ή συζητήσεων, θα σε απογοητεύσουν και θα σε προσγειώσουν απότομα! Επίσης, συναναστροφές με αδέρφια, γείτονες και συγγενείς, απαιτούν την προσοχή σου, την ωριμότητα και την ψυχραιμία σου!\nΑισθηματικές ΠροβλέψειςΑν είσαι ελεύθερος, απέφυγε νέα ξεκινήματα στον έρωτα τώρα, μην εμπιστεύεσαι μεγάλα λόγια και ανούσιο φλερτ και μην ενθουσιάζεσαι υπερβολικά με νέες γνωριμίες! Αν είσαι δεσμευμένος καλύτερα να αποφύγεις σοβαρές συζητήσεις με τον σύντροφο σήμερα, αφού το ολόγιομο φεγγάρι, σε επηρεάζει κυρίως επικοινωνιακά και ίσως κάνεις κάποια λεκτικά λάθη!\nΠροβλέψεις για επαγγελματικά & οικονομικάΣτον τομέα της καριέρας, μείνε μακριά από κουτσομπολιά, ψέματα και μυστικά σήμερα! Οικονομικά θα προκύψουν έξοδα για ένα μέσο μεταφοράς ή μία μετακίνηση!\nΓενικάΑγαπητέ Σκορπιέ, η σημερινή Πανσέληνος στον Τοξότη, ξυπνάει τώρα κάποιες ανασφάλειες σου, όσον αφορά τα κεκτημένα σου, τις αξίες σου και τα δεδομένα σου και πιθανόν αυτό να σε ωθήσει σε καταπιεστική και υπερβολικά απαιτητική συμπεριφορά, απέναντι στα πρόσωπα που θα συναναστραφείς και έτσι, πολύ πιθανόν να υπάρξουν προστριβές! Η ημέρα απαιτεί από σένα, λογική, ψυχραιμία, υπομονή και επιμονή στους στόχους σου!\nΑισθηματικές ΠροβλέψειςΑν είσαι δεσμευμένος, κάποια γεγονότα σήμερα, θα κλονίσουν την εμπιστοσύνη που είχες στο ταίρι σου και πιθανόν να αναγκαστείς να αναθεωρήσεις κάποια πράγματα και καταστάσεις μεταξύ σας! Αν είσαι ελεύθερος, ενδεχομένως να αισθανθείς απογοήτευση και συναισθηματική ανασφάλεια, με τις μέχρι τώρα εξελίξεις, αφού δεν μπορείς να σιγουρευτείς, αν τελικά ενδιαφέρεται για σένα το άτομο που σε θες!\nΠροβλέψεις για επαγγελματικά & οικονομικάΟικονομικά, θα υπάρξουν αρκετές δυσκολίες και θα αγχωθείς! Επαγγελματικά, πρέπει οπωσδήποτε, να δραστηριοποιηθείς, γιατί μάλλον οι αργοί σου ρυθμοί, θα σου φέρουν προβλήματα!\nΓενικάΑγαπητέ Τοξότη, με την σημερινή Πανσέληνο στο δικό σου ζώδιο, θα συνειδητοποιήσεις μέσα από γεγονότα, καταστάσεις και συγκυρίες, πως πρέπει άμεσα να αναθεωρήσεις όλα σου τα δεδομένα, ξεκινώντας νέες στρατηγικές διεκδίκησης των στόχων σου και να αποδεχθείς την όποια αλλαγή ή εξέλιξη έρθει, σε κάθε τομέα της ζωής σου! Περιόρισε όσο μπορείς, συναισθηματική έξαρση, νεύρα, ευθιξία και υπερευαισθησία!\nΠροβλέψεις για επαγγελματικά & οικονομικάΣτον επαγγελματικό και στον οικονομικό τομέα, έρχονται κάποιες δυσάρεστες εξελίξεις και αλλαγές, που θα σε αγχώσουν!\nΑν κάνεις υπομονή, αργά ή γρήγορα, όλα θα ξεπεραστούν!\nΓενικάΑγαπητέ Αιγόκερε, η σημερινή Πανσέληνος στον Τοξότη, θα φέρει συναισθηματική και ψυχική αναστάτωση, προκαλώντας σου, αρκετά άγχη, ιδίως αν δεν είχες φροντίσει μέχρι τώρα, την διαφύλαξη των μυστικών σου και κάποιων παρασκηνιακών σου δράσεων! Πιθανόν τώρα, να κινδυνέψεις από αποκαλύψεις, που ενδεχομένως να πλήξουν την διεκδίκηση κάποιων προσωπικών σου στόχων και σκοπών!\nΑισθηματικές ΠροβλέψειςΑν είναι ελεύθερος και ενδιαφέρεσαι για έναν παλαιό έρωτα ή για ένα άτομο που ανήκει αλλού, σκέψου καλά πριν κάνεις κίνηση προσέγγισης. Το πιθανότερο είναι πως δεν θα υπάρξει η ίδια ανταπόκριση! Αν είσαι δεσμευμένος, απέφυγε όσο μπορείς, παρασκηνιακές σχέσεις ή κρυφές ερωτικές επικοινωνίες, αφού υπάρχει μεγάλη πιθανότητα να βγουν όλα στην επιφάνεια και να εκτεθείς!\nΠροβλέψεις για επαγγελματικά & οικονομικάΚάποια επαγγελματικά και οικονομικά παλαιότερα λάθη σου, τώρα δείχνουν τις αρνητικές τους συνέπειες, μέσα από γεγονότα!\nΓενικάΑγαπητέ Υδροχόε, με την Πανσέληνο σήμερα στο Ζώδιο του Τοξότη σήμερα, δίνεις προτεραιότητα στις φιλίες σου, αλλά παράλληλα είσαι και υπερβολικά απαιτητικός από τους φίλους σου, γεγονός που θα φέρει παρεξηγήσεις και εντάσεις! Επικεντρώσου στις φιλικές και κοινωνικές σου συναναστροφές και σχέσεις καλοπροαίρετα και άλλαξε τακτική, όσον αφορά έναν πολύ σημαντικό στόχο που διεκδικείς εδώ και καιρό!\nΑισθηματικές ΠροβλέψειςΑν είσαι ελεύθερος, πρέπει να σοβαρευτείς, να ωριμάσεις, να συγκρατηθείς και να μην παρασυρθείς σε έρωτες που δεν υπόσχονται σταθερό και σίγουρο μέλλον, νομίζοντας πως εσύ έχεις το πάνω χέρι! Αν είσαι δεσμευμένος, σήμερα πρέπει να αποφύγεις παρεξηγήσεις, επιθετικές ή επαναστατικές συμπεριφορές, προς τον σύντροφο σου!\nΠροβλέψεις για επαγγελματικά & οικονομικάΕπαγγελματικά, θα υπάρξουν μικρές διαφωνίες και εντάσεις με συναδέλφους και συνεργάτες και οικονομικά, θα προκύψουν κάποιες δυσκολίες!\nΓενικάΑγαπητέ Ιχθύ, η Πανσέληνος στο ζώδιο του Τοξότη, σε προειδοποιεί, για άμεση συνετή, λογική και ώριμη συμπεριφορά! Παρασύρεσαι λόγω ανασφάλειας, σε απρόσεκτα λάθη, τα οποία ενδεχομένως να καταστρέψουν την καλή κοινωνική σου εικόνα και υπόσταση, που τόσο καιρό είχες φτιάξει! Φρόντισε να έχεις τέλεια συμπεριφορά, ώστε να μην τρίξουν τα γερά θεμέλια σε διαπροσωπικές και οικογενειακές σχέσεις!\nΑισθηματικές ΠροβλέψειςΑν είσαι δεσμευμένος, μετά από αποκαλύψεις και μη τήρηση κάποιων υποσχέσεων, η εμπιστοσύνη και η σταθερότητα, μεταξύ εσένα και του συντρόφου σου, θα κλονιστούν αρκετά και ίσως υπάρξουν καυγαδάκια! Αν είσαι ελεύθερος, κάποια γεγονότα και εξελίξεις, που έχουν να κάνουν με το πρόσωπο που σε ενδιαφέρει, πιθανόν να σε απογοητεύσουν!\nΠροβλέψεις για επαγγελματικά & οικονομικάΟρισμένες εξελίξεις στο επαγγελματικό σου περιβάλλον, θα σε προβληματίσουν έντονα σήμερα και ίσως αγχωθείς! Οικονομικά, μπορεί να υπάρξουν έξοδα, αλλά θα αντιμετωπισθούν εύκολα, αφού είναι αναμενόμενα!


Έπεσε… μαχαίρι στο «Master Chef»! | Zappit\nHome / Ενημέρωση / Έπεσε… μαχαίρι στο «Master Chef»!\nΈπεσε… μαχαίρι στο «Master Chef»!\nΤρίτη, 20.9.2011, 11:28\nΔιαβάστε: Μετρούν ακόμα και τις φέτες τυριού στο MEGA!\nΤο βάρος έπεσε στην εταιρεία παραγωγής που αναγκάστηκε να κόψει από όπου μπορούσε. Τα υλικά μαγειρικής περιορίστηκαν κατά πολύ σε σημείο τα πιάτα να βγαίνουν με τα απαραίτητα υλικά. Δεν είναι άτοπο αν πούμε ότι μετρούν ακόμα και τις… φέτες τυριού που μπαίνουν στις κουζίνες προκειμένου να αποφύγουν τα περιττά έξοδα. Άλλωστε, αυτό είναι κάτι που συμβαίνει πλέον και στις κουζίνες των καλύτερων εστιατορίων που υπολογίζουν πλέον πολύ προσεχτικά τα υλικά μαγειρικής! Έτσι, με τα προϊόντα να καταγράφονται σε κατά πολύ μικρότερες λίστες, προχωρούν τα γυρίσματα για το δεύτερο «Master Chef».\nΑυτές τις μέρες λοιπόν οι Λευτέρης Λαζάρου, Γιάννης Λουκάκος και Δημήτρης Σκαρμούτσος επιλέγουν τους 25 διαγωνιζόμενους από τους 50 υποψήφιους. Οι δοκιμασίες είναι δύσκολες αλλά και διαφορετικές από αυτές που είχαμε δει στο boot camp του πρώτου κύκλου. Τα γυρίσματα θα συνεχιστούν μέχρι την Παρασκευή όπου θα επιλεγεί η 25άδα που θα μείνει στο καινούργιο σπίτι που βρίσκεται στα βόρεια προάστια. Στη συνέχεια τα γυρίσματα θα γίνουν ακόμα πιο εντατικά καθώς στόχος του MEGA είναι να ολοκληρωθούν μέχρι τα μέσα Δεκεμβρίου όπου θα έχουν απομείνει δύο διαγωνιζόμενοι για τον τίτλο του «Master Chef». Οι δύο φιναλίστ θα ξαναμπούν στο πλατό μετά από αρκετό καιρό αφού το MEGA θέλει να αποφύγει να μαθευτεί ποιος θα είναι ο νικητής.\nΤο ίδιο έχει γίνει και με το «Master Chef Junior» που αν και τα γυρίσματα έχουν ολοκληρωθεί, απομένουν τα τελευταία γυρίσματα με τις δοκιμασίες ανάμεσα στους φιναλίστ που θα γίνουν μέσα στο Δεκέμβριο, λίγο πριν τελειώσει την προβολή του. Το «Master Chef Junior» αναμένεται να κάνει πρεμιέρα μαζί με το υπόλοιπο πρόγραμμα του MEGA που θα ξεκινήσει επίσημα τη Δευτέρα 31 Οκτωβρίου ενώ το «Master Chef» θα ξεκινήσει να μεταδίδεται από το Φεβρουάριο του 2012.\nΣύμφωνα πάντως, με έγκυρες πληροφορίες, αν και το MEGA αναγκάστηκε να βάλει το μαχαίρι στα κοστολόγια των συγκεκριμένων ριάλιτι μαγειρικής, τα αποτελέσματα έως τώρα είναι πολύ ικανοποιητικά για το κανάλι της Μεσογείων. Και μπορεί το «Master Chef» να βρίσκεται ακόμα στην πρώτη φάση των γυρισμάτων αλλά το «Master Chef Junior» έχει ξετρελάνει όσους έχουν παρακολουθήσει τα γυρίσματα αλλά και το μοντάζ των επεισοδίων και είναι σίγουροι ότι θα… μαγειρέψει υψηλές τηλεθεάσεις.


ΝΕΑ ΑΡΔΕΥΤΙΚΗ ΓΕΩΤΡΗΣΗ ΑΠΕΚΤΗΣΕ ΤΟ ΣΥΚΟΥΡΙΟ - Paidis.com\n25/05/2022 Paidis.com ΤΕΜΠΗ 0\nΤελείωσε με επιτυχία η ανόρυξη αρδευτικής γεώτρησης στη θέση «ΚΑΡΑΠΟΥΡΝΟ» της Κοινότητας Συκουρίου, η παροχή της οποίας είχε μειωθεί και δεν κάλυπτε τις αρδευτικές ανάγκες της περιοχής. Το έργο έχει προϋπολογισμό 52.031,58€ συμπεριλαμβανομένου Φ.Π.Α. και θα καλυφθεί από ίδια έσοδα της ΔΕΥΑ.\nΟ Δήμαρχος Τεμπών και Πρόεδρος της ΔΕΥΑ κ. Γεώργιος Μανώλης, επεσήμανε τα εξής: «Ως Διοικητικό Συμβούλιο της ΔΕΥΑ από την πρώτη στιγμή που αναλάβαμε τη διοίκηση, εντοπίσαμε τα πολλά προβλήματα ύδρευσης και άρδευσης που αντιμετώπιζε η ΔΕΥΑ Τεμπών και για το λόγο αυτό προχωρήσαμε σε μια σειρά από υδρευτικά και αρδευτικά έργα υποδομής.\nΑφουγκραζόμενοι το πάγιο αίτημα των κατοίκων του Συκουρίου, προγραμματίσαμε τη διάνοιξη νέας γεώτρησης στην περιοχή Καράπουρνο, σύμφωνα με τις υποδείξεις των γεωλόγων και των υπαλλήλων της τεχνικής υπηρεσίας της ΔΕΥΑ και του Δήμου Τεμπών. Σήμερα, η ανόρυξη τελείωσε με επιτυχία και καλύπτουμε δια παντός τις αρδευτικές ανάγκες της συγκεκριμένης περιοχής».\nΟι εργασίες που πραγματοποιήθηκαν περιελάμβαναν:\n1. Διάνοιξη και διεύρυνση υδρογεώτρησης σε βάθος περίπου 150 μέτρων, σε μαλακά πετρώματα και περίπου 50 μέτρων, σε σκληρά πετρώματα.\n2. Τοποθέτηση γαλβανισμένου χαλύβδινου σωλήνα διαμέτρου Φ 10 ’’(D250 mm), μήκους 150 μέτρων και πάχους 6 mm 9Ν και γαλβανισμένου χαλύβδινου φιλτροσωλήνα διαμέτρου Φ 8, μήκους 50 μέτρων και πάχους 4 mm.\n3. Τοποθέτηση περιφραγματικού χαλύβδινου σωλήνα φ 18΄΄(D 450 mm), μήκους 10 μέτρων και πάχους 6 mm και γαλβανισμένου πιεζομετρικού σωλήνα Φ 1 1/2΄΄ μήκους 200 μέτρων.\n4. Πλήρωση της υδρογεώτρησης με χαλικόφιλτρο 12 κυβικών μέτρων.\n5. Δοκιμαστικές αντλήσεις από υδρογεώτρηση με αντλητικό συγκρότημα τύπου «πομόνας» διάρκειας 12 ωρών.


Η νηστεία ως μέσο άσκησης\nΑρχική Διάφορα Η νηστεία ως μέσο άσκησης\nΔιανύοντας τον κύκλο του έτους, καθώς και τον εορταστικό- θρησκευτικό κύκλο φθάσαμε και πάλι φέτος στην έναρξη της περιόδου της Τεσσαρακοστής του Πάσχα. Μια περίοδος που ξεχωρίζει στην Ορθόδοξη Εκκλησία για το θεσμό της νηστείας και των ιδιαίτερων τελετών που γίνονται, όπως το Μεγάλο Απόδειπνο, η Προηγιασμένη, οι Χαιρετισμοί στην Παναγία, καθώς και η λειτουργία του Μ. Βασιλείου.\nΗ νηστεία, σήμα κατατεθέν της περιόδου που ξεκινάει από την Καθαρά Δευτέρα, δεν τέθηκε σαν βασανιστήριο από το Θεό στον άνθρωπο, αλλά ως μέσο άσκησης και αγώνα για αυτοκυριαρχία στο σώμα και στη ψυχή. Δεν έχει σκοπό να μας στερήσει παντελώς το φαγητό. Προσωρινά για ένα διάστημα 40-50 ημερών θέτει την άσκηση του σώματος πριν τα μεγάλα γεγονότα του Πάσχα, δηλαδή της Σταύρωσης και της Ανάστασης του Χριστού. Σίγουρα η νηστεία επηρεάζει θετικά το σώμα και τη ψυχή του ανθρώπου. Τα οφέλη της για την υγεία του σώματος είναι δεδομένα, αφού και η επιστήμη της Ιατρικής επιβεβαιώνει τα πλεονεκτήματα της νηστείας, συστήνοντας στους ανθρώπους ν’ αποφεύγουν κάποιες τροφές και να προτιμούν κάποιες άλλες.\nΕυαγγελική παράδοση η νηστεία. Ο ίδιος ο Χριστός νήστεψε σαράντα ημέρες. Η νηστεία της Εκκλησίας δοκιμασμένη μέσα στα βάθη των αιώνων από τους Αγίους Πατέρες και ασκητές της πίστης μας, προσφέρεται στο σύγχρονο άνθρωπο ως μέσο για την αποφυγή της σπατάλης των τροφίμων και της υπερκατανάλωσης. Είναι ένας κανόνας υγείας που μπορούμε να τον ακολουθήσουμε στη ζωή μας όσον αφορά την συγκράτηση του εαυτού μας και τον κορεσμό της κοιλίας με τροφές. Δεν ταλαιπωρούμε και βασανίζουμε το σώμα μας κόβοντας εντελώς το φαγητό, αλλά βάζουμε όρια στο είδος και στην ποσότητα της τροφής. Όμως η νηστεία δεν αποτελεί αυτοσκοπό, δηλαδή μόνο και μόνο να περιορίσουμε το φαγητό και να φροντίσουμε το σώμα μας, αλλά συνδυάζεται και με την υγεία την ψυχολογική και πνευματική. Η σωματική νηστεία έχει επίδραση και στη ψυχολογία του ανθρώπου, αφού περιορίζει βλαβερές συνήθειες κι εξαρτήσεις που επηρεάζουν τη συμπεριφορά μας.\nΜε τη νηστεία στις τροφές μπορούμε εύκολα να ελέγξουμε ψυχολογικές εξαρτήσεις κι εμμονές, που μας δημιουργούν αισθήματα άγχους και κατάθλιψης στον εαυτό μας. Έτσι λοιπόν στην Εκκλησία η νηστεία των τροφών συνοδεύεται και με έλεγχο των λόγων και των επιθυμιών μας, καθώς και με περιορισμό της κατάκρισης και του θυμού απέναντι στον συνάνθρωπο. Σημειώνει εδώ ο Μ. Βασίλειος ότι αληθινή νηστεία και ευάρεστη απέναντι στο Θεό είναι εκείνη που δεν φροντίζει μόνο για το περιορισμό της τροφής, αλλά και για «…. την εγκράτεια γλώσσης, θυμού αποχή, επιθυμιών χωρισμού, καταλαλιάς, ψεύδους και επιορκίας˙ η τούτων ένδεια νηστεία εστίν αληθής και ευπρόσδεκτος». Όπως σημειώνει ο ιερός Χρυσόστομος δεν ωφελείται ο άνθρωπος αν σταματάει την κατανάλωση κρέατος, ενώ αντίθετα με την κατάκριση των συνανθρώπων του «δαγκώνει και κατατρώει» τις σάρκες των άλλων. Σωματική και ψυχική νηστεία έχουν ένα σκοπό κι εκεί αποβλέπουν, στην αγωνιστική προετοιμασία μας να οδηγηθούμε σωστά στην αληθινή βίωση των γεγονότων του Πάσχα, της Σταύρωσης και της Ανάστασης του Κυρίου Ιησού Χριστού. Έχοντας τη νηστεία ως μέσο άσκησης του σώματος και ελέγχου των εξαρτήσεων και των παθών μας, βλέπουμε καθαρά και βιώνουμε το πάθος της Σταύρωσης καθώς και το σωτήριο γεγονός της Ανάστασης του Χριστού. Τότε στη μεγάλη χαρά της Ανάστασης του Κυρίου μας, η Εκκλησία θα καλέσει «νηστεύσαντες και μη νηστεύσαντες» για να χαρούν και να απολαύσουν όλοι μαζί τη σωτηρία που έφερε ο αναστημένος Χριστός για όλους τους ανθρώπους.\nΌλη αυτή η αγωνιστική προετοιμασία της νηστείας δεν γίνεται αυτόνομα και ανεξάρτητα απ’ τον κάθε άνθρωπο, αλλά μέσα στο περιβάλλον του χώρου της Εκκλησίας, όπου ο πιστός ενώνεται με τον Σωτήρα Χριστό και με τους υπόλοιπους πιστούς συμμετέχοντας στο μυστήριο της Θείας Ευχαριστίας.\nΚαλή δύναμη στο νέο αγώνα που ξεκινάει και καλή Σαρακοστή μέχρι την εορτή του Πάσχα.\nΤήνος 13 Μαρτίου 2021\nΠροηγούμενο άρθροΤήνος – Περιφερειακό Πλαίσιο Χωροταξικής Ανάπτυξης Ν.Αιγαίου: Προτάσεις Μηχανικών και Επαγγελματικών φορέων\nΕπόμενο άρθροΤήνος: Χωρίς καράβια σήμερα – Τα δρομολόγια της Καθαράς Δευτέρας


PenguinCity - Πρόγραμμα Ενίσχυσης Μικρών και Πολύ Μικρών Επιχειρήσεων\nΑρχική / Υπηρεσίες / ΕΣΠΑ / Ενεργά προγράμματα / Πρόγραμμα Ενίσχυσης Μικρών και Πολύ Μικρών Επιχειρήσεων\nΑφορά στις επιχειρήσεις που δραστηριοποιούνται στους τομείς Μεταποίησης - Τουρισμού - Εμπορίου – Υπηρεσιών μέσα από τα Περιφερειακά Επιχειρησιακά Προγράμματα (ΠΕΠ) του ΕΣΠΑ 2007-2013, έχουν κλείσει τουλάχιστον 2 χρήσεις, απασχολούν από 0 έως 50 άτομα και να πληρούν τις παρακάτω προϋποθέσεις:\n• από 25.000 € (είκοσι πέντε χιλιάδες) μέχρι 10.000.000 € (δέκα εκατομμύρια ευρώ) το μέγιστο για τη θεματική ενότητα «Τουρισμός»\n• από 30.000 € (τριάντα χιλιάδες ευρώ) μέχρι 10.000.000 € (δέκα εκατομμύρια ευρώ) το μέγιστο για τις θεματικές ενότητες «Υπηρεσίες» και «Εμπόριο»\n• από 50.000 € (πενήντα χιλιάδες ευρώ) μέχρι 10.000.000 € (δέκα εκατομμύρια ευρώ) το μέγιστο για την θεματική ενότητα «Μεταποίηση»\nΣτο πλαίσιο της παρούσας προκήρυξης δεν έχουν δικαίωμα υποβολής πρότασης οι δημόσιες επιχειρήσεις ή οργανισμοί ή / και οι θυγατρικές τους, καθώς και οι εταιρείες στις οποίες συμμετέχουν, άμεσα ή έμμεσα, με ποσοστό μεγαλύτερο του είκοσι πέντε τοις εκατό (25%) οι Ο.Τ.Α. α' και β' βαθμού. Δεν έχουν επίσης δικαίωμα υποβολής οι επιχειρήσεις που λειτουργούν με τη μορφή της κοινωνίας, της εταιρείας αστικού δικαίου ή κοινοπραξίας ή του συνεταιρισμού.\nΟ ελάχιστος επιχορηγούμενος προϋπολογισμός ανά υποβαλλόμενη πρόταση ανέρχεται σε 20.000 και ο μέγιστος σε 300.000 (ανάλογα με τη Θεματική Ενότητα).\nΠροθεσμία υποβολής ηλεκτρονικών αιτήσεων είναι 18/12/2009. Ο δυνητικός δικαιούχος της ενίσχυσης υποβάλλει την επενδυτική του πρόταση σε ένα Υποκατάστημα του Ενδιάμεσου Φορέα Διαχείρισης (Ε.Φ.Δ.) επιλέγοντας μεταξύ των Υποκαταστημάτων που έχουν οριστεί από τον Ε.Φ.Δ. για την εκτέλεση του έργου αυτού, εντός των γεωγραφικών ορίων της διοικητικής.\nΓια τις εγκεκριμένες προτάσεις, θα γίνονται αποδεκτές μόνο δαπάνες που έχουν πραγματοποιηθεί από 25/05/2009.\nΔιαθέσιμος προϋπολογισμός για την δράση: 1.050.000.000,00 €.\nOι επιδοτήσεις δεν αποδίδονται κατά σειρά προτεραιότητας, αλλά σε όλους όσους καλύπτουν τις προδιαγραφές\nΟι επιλέξιμες δαπάνες ανά ενότητα είναι:


ΔΕΝ «θερίζει» ο κορωνοϊός τους ιθαγενείς της Βραζιλίας – Η φωτό επίσης είναι αμφιλεγόμενη – Η Γάτα\nΗ φωτογραφία ενός ιθαγενή άνδρα που κουβαλάει στην πλάτη του τον πατέρα του για να κάνει το εμβόλιο για τον κορονοϊό στον Αμαζόνιο της Βραζιλίας έγινε viral και έγινε σύμβολο της περίπλοκης υλικοτεχνικής υποδομής του εμβολιασμού σε μια από τις πιο απομακρυσμένες περιοχές του κόσμου, αναφέρει δημοσίευμα κάτω από τον τίτλο, Κορονοϊός: Θερίζει τους ιθαγενείς της Βραζιλίας – Άνδρας κουβάλησε τον πατέρα του στην πλάτη για να εμβολιαστεί.\nΤο δημοσίευμα του Έθνους που έχει αναπαραχθεί κι από άλλους ηλεκτρονικούς ιστότοπους, αναφέρει ότι, η φωτογραφία που τραβήχτηκε από έναν γιατρό δείχνει τον 24χρονο Tawy να κρατά τον 67χρονο Wahu, αφού και οι δύο έλαβαν μια δόση εμβολίου. Έπρεπε να περπατήσουν για ώρες μέσα στο δάσος για να φτάσουν στον τόπο εμβολιασμού. Τα επίσημα στοιχεία λένε ότι 853 ιθαγενείς έχουν πεθάνει από την Covid-19 στη χώρα. Ωστόσο, ομάδες για τα δικαιώματα των ιθαγενών αναφέρουν ότι ο αριθμός αυτός είναι πολύ μεγαλύτερος. Μια έρευνα της Apib, μιας βραζιλιάνικης ΜΚΟ, ανέφερε ότι 1.000 ιθαγενείς πέθαναν μόνο μεταξύ Μαρτίου 2020 και Μαρτίου 2021.\nΕίτε με τα επίσημα στοιχεία, είτε με τα ανεπίσημα στοιχεία, ο πληθυσμός των ιθαγενών του Αμαζονίου ανέρχεται στις 896,900 εκ των οποίων το 36,2% ζει σε αστικές περιοχές. Οπότε και η λέξη «θερίζει» είναι μάλλον άτοπη.\nΟ αρθρογράφος του Έθνους προφανώς έχει πηγή του άρθρο του BBC, και δημοσιεύει αλλά καρτ το ρεπορτάζ.\nΟ Erik Jennings Simoes, είναι ο γιατρός που υποτίθεται τράβηξε τη φωτογραφία κι έδωσε τις πληροφορίες, ο οποίος ανήκει σε ομάδα εμβολιαστικού κέντρου που στήθηκε μέσα στο δάσος σε μια καλύβα αναμένοντας να πάνε εκεί οι ιθαγενείς αφού οι ίδιοι οι «λευκοί» δεν μπορούσαν να κάνουν περιοδείες στα γύρο χωριά. Και παρότι ο φερόμενος εμβολιασμός έγινε τον Ιανουάριο του 2021, κατά την έναρξη της εκστρατείας εμβολιασμού κατά του ιού Covid-19 στη Βραζιλία, σύμφωνα με τα λεγόμενα του γιατρού, ο ίδιος την κοινοποίησε στο Instagram μόλις την 1η Ιανουαρίου του τρέχοντος έτους, «για να στείλει ένα «θετικό μήνυμα στην αρχή του νέου έτους», αναφέρει το Έθνος.\nΜόνο που ο ίδιος ο γιατρός διαψεύδει το Έθνος αφού στην ανάρτηση του δεν κάνει λόγο για «θερισμό» αλλά το αντίθετο: «Το 2022 φτάνει, και δεν καταγράφηκε κανένα κρούσμα COVID-19 στον πληθυσμό της Zoé».\nΣε άλλη ανάρτηση ο γιατρός αναφέρει:\nΓια καλύτερη κατανόηση της φωτογραφίας στην τελευταία μου ανάρτηση, του γιου που κουβαλάει τον πατέρα του για το πρώτο εμβόλιο κατά του Covid 19, είναι απαραίτητο να πούμε ότι ο πληθυσμός της Zoé είναι διασκορπισμένος σε μια περιοχή 669 χιλιάδων εκταρίων που ζει σε περισσότερα από 50 διαφορετικά χωριά . Δεν υπάρχει ένα χωριό. Η κινητικότητα στην επικράτεια γίνεται με μονοπάτια μέσα στο δάσος.\nΑπό την αρχή της πανδημίας τον Μάρτιο του 2020, οι Zoé έχουν απομονωθεί στα πιο απομακρυσμένα χωριά. Χωρίστηκαν σε ομάδες των περίπου 18 οικογενειών. Υιοθέτησαν τη στρατηγική να μην διασταυρώνονται μεταξύ τους και να αποφεύγουν την εγγύτητα των λευκών.\nΣχεδιάσαμε το πρώτο εμβόλιο κατά του Covid με τους Zoé και φτιάξαμε μαζί έναν ασφαλέστερο τρόπο για να το κάνουμε.\nΧρησιμοποιήσαμε κάποιες καλύβες από χωριά κοντά στη βάση μας, ανοιχτά και ευάερα μέρη και επίσης όπου κανένας Zoé δεν μπορούσε να μείνει για ύπνο. Κάθε οικογένεια εμβολιάστηκε ξεχωριστά. Η άφιξή τους έγινε από μονοπάτια που μόνο αυτοί γνώριζαν και ήξεραν να αποφεύγουν τις διασταυρώσεις μεταξύ των ομάδων. Αυτή η τακτική λειτούργησε για σχεδόν 1 χρόνο πανδημίας και έτσι, τηρήθηκε και ενσωματώθηκε κατά την πρώτη και τη δεύτερη δόση.\nΣτην περίπτωση του Wahu και του Tawy Zoé, υπήρχε μια πολύ έντονη σχέση αγάπης, στοργής και σεβασμού μεταξύ πατέρα και γιου. Σε προηγούμενες περιπτώσεις, ακόμη και εκτός του πλαισίου της πανδημίας, ο Tawy μετέφερε τον πατέρα του σε βόλτες μεταξύ χωριών. Το να τον φέρουμε σε ένα κοντινό χωριό ήταν πολύ πιο ασφαλές.\nΑν πηγαίναμε στα χωριά, θα χρειάζονταν εβδομάδες για να εμβολιαστούν όλοι. Θα χρειαζόμασταν τους Zoé να μας καθοδηγούν, κάτι που θα αύξανε την επαφή με τους ιθαγενείς και την πιθανότητα μόλυνσης. Θα έπρεπε να κοιμόμαστε σε κάποια χωριά μαζί μαζί τους, αποτελώντας ακόμη μεγαλύτερο κίνδυνο.\nΜπροστά στην πανδημία, όπως και σε άλλες δράσεις υγείας, έχουμε υιοθετήσει πρακτικές που σέβονται και λαμβάνουν υπόψη την κουλτούρα και τις γνώσεις των ανθρώπων. Αποφεύγουμε να επιβάλλουμε το βιοϊατρικό μας μοντέλο που συχνά προκαλεί σοβαρές σωματικές, ψυχολογικές και πολιτισμικές παρενέργειες. Ο πολιτισμός, η αγάπη και ο σεβασμός ο ένας για τον άλλον είναι αυτό που πρέπει να μάθουμε από τους Zoé. Αλλά, ο καθένας μπορεί να δει μια φωτογραφία σύμφωνα με αυτό που έχει στην καρδιά του.\nΈτσι και ο καλός εθελοντής, περιβαλλοντολόγος και πιλότος γιατρός, που επί ένα χρόνο εμβολιάζει μόνο 18 οικογένειες του Αμαζονίου, ένα χρόνο μετά έβαλε αυτή τη φωτό και την «είδε» σύμφωνα «με αυτό που έχει στην καρδιά του». Φυσικά θα μπορούσε να είναι μια από τις πολλές βόλτες που έκανε ο ιθαγενής τον πατέρα του κουβαλώντας τον στην πλάτη του, αλλά εμείς θα πρέπει να δώσουμε πίστη στο γιατρό ότι η συγκεκριμένη πάρθηκε όταν τον πήγε για εμβολιασμό.\nΤο άλλο που επίσης αναφέρει το BBC είναι ότι τον Σεπτέμβριο, ο Wahu πέθανε για λόγους που παραμένουν ασαφείς. Ο Tawy παραμένει με την οικογένειά του και πρόσφατα πήρε την τρίτη δόση του εμβολίου.\nΔεν ξέρουμε πως το λένε στον Αμαζόνιο όλο αυτό, αλλά σε μας, το λένε InfoWar, κι άντε να βγάλεις άκρη.\nΠάντως τα ΜΜΕ από το 2020 ήδη έβλεπαν «θερισμό» των ιθαγενών του Αμαζονίου με τον έναν ή άλλο τρόπο: Μπροστά στον κίνδυνο της «εξαφάνισης» εξαιτίας της κορονοϊού είναι οι αυτόχθονες κοινότητες στην περιοχή του Αμαζονίου και γενικότερα στη Βραζιλία, όπως προειδοποιούν οι ειδικοί ενώ οι ασθένειες που σχετίζονται με το αναπνευστικό σύστημα – όπως και ο κορονοϊος είναι ήδη η κύρια αιτία θανάτου για τους ιθαγενείς. [πηγή]\nΣτην Βραζιλία που η πλήρης εμβολιαστική κάλυψη αγγίζει το 68.4% του πληθυσμού, μια νέα παραλλαγή του κορωνοϊού εντοπίστηκε στον βραζιλιάνικο Αμαζόνιο μπορεί να είναι τρεις φορές πιο μεταδοτική, αλλά η πρώιμη ανάλυση δείχνει ότι τα εμβόλια εξακολουθούν να είναι αποτελεσματικά εναντίον του, δήλωσε την Πέμπτη ο υπουργός Υγείας της χώρας, χωρίς να παρέχει στοιχεία για τους ισχυρισμούς.


Εθελοντές Εν Τάξει\n10 επιμορφωτικά εργαστήρια για εθελοντές, φροντιστές ατόμων με αναπηρία, και το ευρύ κοινό\nΘέλουμε να προσφέρουμε εθελοντικά, θέλουμε να φροντίζουμε, θέλουμε να ενημερωνόμαστε για θέματα αναπηρίας. Όμως ποιος είναι περισσότερο κατάλληλος για να μας επιμορφώσει για την αναπηρία; Ποιος είναι περισσότερο "ειδικός"; Ποιος άλλος από τα ίδια τα άτομα με αναπηρία! Κάθε Τετάρτη, στις 17.30 μ.μ. Ξεκινάμε στις 20 Ιανουαρίου 2021!\nΗ συμμετοχή σας στα Επιμορφωτικά Εργαστήρια είναι δωρεάν. Το εργαστήριο θα πραγματοποιηθεί μέσω Zoom. Δε χρειάζεται να το εγκαταστήσετε. Απλά συμπληρώστε τα στοιχεία σας σε αυτήν την πρόσκληση για να λάβετε το link.\n1. Αναπηρία και αυτοπροσδιορισμός (20/01/2021), 2.Επικοινωνία ενδυνάμωσης (27/01/2021), 3.Ψυχική ανθεκτικότητα (03/02/2021), 4.Φυσική δραστηριότητα ΑμεΑ (10/02/2021), 5.Μητρότητα και αναπηρία (17/02/2021), 6.Συνηγορία και αυτοβοήθεια (24/02/2021), 7.Υποστήριξη της λειτουργικότητας (03/03/2021), 8.Εθελοντισμός και φροντίδα ΑμεΑ (10/03/2021), 9.Βιωματικές ασκήσεις ενσυνειδητότητας (17/03/2021), 10.Προώθηση στην απασχόληση (24/03/2021) .\nΗ ΠΟΡΕΙΑ ΥΓΕΙΑΣ σεβόμενη την προστασία του ιδιωτικού σας απορρήτου, συμμορφώνεται πλήρως με το Γενικό Κανονισμό Προστασίας Προσωπικών Δεδομένων (Ευρωπαϊκός Κανονισμός 2016/679 - GDPR) και έχει λάβει όλα τα απαραίτητα μέτρα προκειμένου να διαφυλάξει την ασφάλεια και την τήρηση της εμπιστευτικότητας των πληροφοριών. Στο πλαίσιο της συμμετοχής σας στα online Επιμορφωτικά Εργαστήρια της δράσης με τίτλο "Εθελοντές Εν Τάξει", είναι απαραίτητο να καταχωρήσουμε τα προσωπικά σας δεδομένα προκειμένου να σας αποστείλουμε link συμμετοχής στην εκδήλωση. Επιπλέον, screenshot από την εκδήλωση ενδέχεται να χρησιμοποιηθεί σε ανάρτηση στην ιστοσελίδα μας.\nΣυναινώ στα παραπάνω *


She Make Up κραγιόν Νο 04 - 4.5g - mybeautysecrets.gr\nHome ΜΑΚΙΓΙΑΖΧΕΙΛΗΚΡΑΓΙΟΝ She Make Up κραγιόν Νο 04 - 4.5g\nShe Make Up κραγιόν Νο 04 - 4.5g\n4.75€ →3.50€ -27% Προσιτή Ποιότητα\nΤο κραγιόν της νεανικής σειράς She Make Up διατίθεται σε 10 trendy αποχρώσεις και σε full size για πολλές χρήσεις. Ποιοτικό αλλά και ιδιαίτερα οικονομικό, σας δίνει τη δυνατότητα να το αποκτήσετε σε διαφορετικές αποχρώσεις για ποικιλία και ανανέωση στις εμφανίσεις σας.\nΕιναι πλούσιο σε χρώμα και απλώνεται πολύ εύκολα λόγω της απαλής και κρεμώδους υφής του.\nΠερισσότερες λεπτομέρειες θα βρείτε παρακάτω στην περιγραφή του προϊόντος.\nΗ ειδική του φόρμουλα διατηρεί τα χείλη λεία, απαλά και τους προσδίδει μιά μεταξένια υφή. Εξίσου σημαντικό είναι ότι η φόρμουλά του ελαχιστοποιεί τα ανεπιθύμητα «πασαλείμματα», βάφοντας στο σημείο εφαρμογής.\nΤο κραγιόν της νεανικής σειράς She Make Up\n- Διατίθεται σε 10 trendy αποχρώσεις\n- Απαλή και κρεμώδη υφή\n- Ελαχιστοποιεί τα ανεπιθύμητα «πασαλείμματα».


ΒΙΝΤΕΟ: Η επική αντίδραση Ιταλίδας γιαγιάς όταν η εγγονή... | Reporter Cyprus | ΠΑΡΑΞΕΝΑ\nΒΙΝΤΕΟ: Η επική αντίδραση Ιταλίδας γιαγιάς όταν η εγγονή της τρώει κατεψυγμένη πίτσα\nΠως μπορεί να αντιδράσει μια Ιταλίδα γιαγιά όταν η εγγονή της της ανακοινώνει ότι θα φάει κατεψυγμένη πίτσα; Και μάλιστα με ανανά;\nΗ TikToker Μάντι απαθανάτισε την ξεκαρδιστική στιγμή που η γιαγιά της Φίνα αντιδρά στην επιλογή του δείπνου της και κοιτάζει το κουτί με αηδία, σε ένα βίντεο που έχει προβληθεί πάνω από 1,8 εκατομμύρια φορές.\n«Αυτό δεν είναι πίτσα, είναι σκουπίδια!»\nΗ γιαγιά Φίνα δείχνει σαστισμένη από το χαρτόκουτο και αναρωτιέται τι μπορεί να υπάρχει μέσα σε αυτό. Μόλις όμως η εγγονή της, της λέει ότι έχει μια κατεψυγμένη πίτσα, η αντίδρασή της είναι ξεκαρδιστική. «Αυτό είναι σκουπίδι. Δεν είναι καλό. Τι βλακείες είναι αυτές;» λέει η γιαγιά.\nΜάλιστα, όταν ανακαλύπτει πόση ζάχαρη περιέχει η κατεψυγμένη πίτσα, φωνάζει «άι στο διά@@@» και προσθέτει πως μπορεί να μαγειρέψει μια πολύ καλύτερη εναλλακτική.\nΗ πίτσα όμως που θέλει να φάει η εγγονή της περιέχει και ανανά – ένα πολύ μεγάλο θέμα που έχει συζητηθεί ευρέως, με τους Ιταλούς να μην δέχονται πως γίνεται να φτιάξεις πίτσα με ανανά. Όπως είναι εύλογο, η γιαγιά αντιδρά και σε αυτό, καθώς πιστεύει ότι τα φρούτα δεν ανήκουν στο κλασικό ιταλικό πιάτο.\n@mynonnafina That was a hard no 😂🍍🍕 #nonna #nonno #italian #italianfood #italiancheck #pizza #fyp #food #funny #pizzalover #pineapple #pineapplepizza #grandma ♬ original sound - Maddie and Nonna\nΗ αντίδραση της Ιταλίδας γιαγιάς\n«Ζαμπόν με ανανά; Όχι, δεν μου αρέσει. Θα με πιάσει το στομάχι μου» λέει στο βίντεο που έχει γίνει viral. Η Μάντι χαριτολογώντας τελειώνει τη συζήτηση λέγοντας στη γιαγιά της να μην αγγίξει την πίτσα της. Αλλά η Φίνα δίνει και πάλι μια αστεία απάντηση: «Η πίτσα σου είναι εκεί. Ποιος μαλ@@@ θα την άγγιζε αυτή;».\nΠώς αντιδρά όταν δοκιμάζει ζυμαρικά σε κονσέρβα\nΚαι δεν είναι η μόνη φορά που η Ιταλίδα γιαγιά αντιδρά στις διατροφικές επιλογές της εγγονής της. Σε ένα άλλο πρόσφατο βίντεο στο TikTok, η Μάντι καταφέρνει να πείσει τη Φίνα να δοκιμάσει κονσέρβα ζυμαρικών για πρώτη φορά.\n@mynonnafina So dramatic at the end 😂 #nonna #nonno #pasta #pastatiktok #grandma #grandmasoftiktok #italian #funny #fyp #italiancheck #italianfood #spaghetti ♬ original sound - Maddie and Nonna\nΣτο βίντεο των 20 δευτερολέπτων, η γιαγιά δείχνει μπερδεμένη ως προς το γιατί η Μάντι θέλει να φάει τα προμαγειρεμένα ζυμαρικά, τα οποία η ίδια πιστεύει ότι είναι καλά μόνο για τα κατοικίδια. «Νόμιζα ότι θα το έδινες στη γάτα, θα της αρέσει» είπε η γιαγιά. Δοκιμάζοντάς το η γιαγιά πάντως, αναφωνεί «Mamma Mia!» και στη συνέχεια λέει πως δεν ήταν καθόλου «al dente».\n@mynonnafina Nonna’s not impressed 😂 #nonna #nonno #italian #grandma #italiancheck #pasta #italianfood #pastatiktok #funny #fyp #spaghetti #grandmasoftiktok ♬ original sound - Maddie and Nonna\nΟι χρήστες πάντως που παρακολούθησαν το βίντεο συμφώνησαν μαζί της πως κι αυτοί δε θα δοκίμαζαν ποτέ μακαρόνια από κονσέρβα ενώ κάποιος έγραψε: «Τουλάχιστον είχε τα κότσια να το δοκιμάσει!».\n9314 Views, 18/05/2022 21:15\n6834 Views, 18/05/2022 12:09\n4660 Views, 18/05/2022 12:05\n4516 Views, 19/05/2022 08:35


ΠΟΑΔ: Υπεύθυνος Επικοινωνίας ο Δημήτρης Μουντάκης | Underwriter.gr\nΠΟΑΔ: Υπεύθυνος Επικοινωνίας ο Δημήτρης Μουντάκης\nΟ κ. Δημήτρης Μουντάκης Αναπληρωτής Γενικός Γραμματέας στο Δ.Σ της Π.Ο.Α.Δ. και εκλεγμένος εκπρόσωπος του Σωματείου ΣΥΝΔΕΣΜΟΣ ΑΣΦΑΛΙΣΤΙΚΩΝ ΔΙΑΜΕΣΟΛΑΒΗΤΩΝ ΧΑΝΙΩΝ Σ.Α.Δ.Χ. ανέλαβε από 15.5.2020 Υπεύθυνος Επικοινωνίας της Ομοσπονδίας.\nΟ Δημήτρης Μουντάκης γεννήθηκε στα Χανιά το 1978. Το 1996 μετακόμισε στην Μεγ. Βρετανία όπου σπούδασε διοίκηση επιχειρήσεων και οικονομικά (BA Hons).\nΤο 1999 μετά την ολοκλήρωση των σπουδών του επέστρεψε στην Ελλάδα και συγκεκριμένα στην Αθήνα που ξεκίνησε να εργάζεται στα κεντρικά γραφεία ασφαλιστικής εταιρείας σε διάφορα τμήματα ενώ παράλληλα παρακολούθησε μεταπτυχιακό πρόγραμμα MBA στα Ευρωπαϊκά Χρηματοοικονομικά.\nΕίναι πιστοποιημένος Ασφαλιστικός Πράκτορας καθώς και πιστοποιημένος Μεσίτης Ασφαλίσεων και Αντασφαλίσεων από την ΤτΕ.\nΤο 2007 επέστρεψε και εγκαταστάθηκε μόνιμα στα Χανιά αναλαμβάνοντας την διεύθυνση της οικογενειακής επιχείρησης ασφαλιστικής διαμεσολάβησης που είχε ξεκινήσει ο πατέρας του Οδυσσέας το 1977 και λειτουργεί αδιάλειπτα μέχρι και σήμερα.\nΤο 2012 μαζί με μια μικρή αρχικά ομάδα συναδέλφων , συμμετείχε στην ίδρυση του Συνδέσμου Ασφαλιστικών Διαμεσολαβητών Χανίων. Στις εκλογές που ακολούθησαν μετά την ίδρυση, εκλέχτηκε Γεν. Γραμματέας, θέση στην όποια έχει επανεκλέγει για τρίτη συνεχόμενη θητεία ενώ κατά τις τελευταίες εκλογές εκλέχτηκε και εκπρόσωπος του ΣΑΔΧ στην ΠΟΑΔ.\nΤον Δεκέμβριο του 2017, έθεσε υποψηφιότητα στις εκλογές του Επιμελητήριου Χανίων με τον συνδυασμό Ενωμένοι Επιχειρηματίες (συνδυασμός που κέρδισε τις εκλογές) και εκλέχτηκε στο ΔΣ του φορέα. Κατά την πρώτη συνεδρίαση του Δ.Σ. εκλέχτηκε στην Διοικητική Επιτροπή και ανέλαβε την θέση του Υπευθύνου Συμβουλευτικής Υποστήριξη Επιχειρήσεων και παράλληλη αρμοδιότητα τα Ευρωπαϊκά Προγράμματα.\nΤον Δεκέμβριο του 2019, έθεσε υποψηφιότητα στις εκλογές για την ανάδειξη του νέου ΔΣ της ΠΟΑΔ όπου και εκλέχτηκε. Κατά την πρώτη συνεδρίαση συγκρότησης σε σώμα, εκλέχτηκε ομόφωνα στην θέση του Β’ Γεν. Γραμματέα. Πρόσφατα σε συνεδρίαση του ΔΣ και μετά από τιμητική πρόταση του προέδρου της ΠΟΑΔ κ. Παναγιώτη Μιχαλόπουλου και ομόφωνης αποδοχής του Δ.Σ. ανέλαβε την αρμοδιότητα του Υπευθύνου Επικοινωνίας της ΠΟΑΔ.\nInteramerican & Philips παρέδωσαν 5 υπερηχοτομογράφους στο Υπουργείο Υγείας\nΟλοκληρώθηκε η πρωτοβουλία δωρεάς από την INTERAMERICAN και τη PHILIPS Hellas των πέντε φορητών συστημάτων υπερηχοτομογραφίας στο Εθνικό Σύστημα Υγείας,...


Πρωταγωνιστούν τα ελληνικά ιστιοφόρα στη Μάλτα | Η ΚΑΘΗΜΕΡΙΝΗ\n21 Οκτωβρίου, 2018 21.10.2018 • 14:35\nΤο δεύτερο «γαλανόλευκο» σκάφος είναι το «Yacana» του Ναυτικού Ομίλου Ελλάδος. Με πλήρωμα παλαιούς «ανοικτοθαλασσίτες» πρωταθλητές δίνει τη δική του… μάχη σε έναν αγώνα που θα μετρήσει η τακτική μέχρι και το τελευταίο από τα 607 ν.μ. «Είναι πολύ σημαντικό για την ελληνική ιστιοπλοΐα που καταφέραμε να έρθουμε σε αυτή τη διοργάνωση. Ελπίζουμε ότι η κίνησή μας θα βρει και άλλους μιμητές. Ο αγώνας αποτελεί πρόκληση. Εμείς σχηματίσαμε ένα πλήρωμα από αθλητές και μέλη του Ομίλου και θέλουμε να πετύχουμε το καλύτερο δυνατό», μας είπε ο Χριστόφορος Στράτος, ιστιοπλόος και ταμίας του ΝΟΕ.


Μην εγκαταστήσετε ακόμα το Windows 10 Creators Update - SecNews.gr\nΤρίτη, 26 Μαΐου, 03:11\nΑρχική inet Μην εγκαταστήσετε ακόμα το Windows 10 Creators Update\nΜην εγκαταστήσετε ακόμα το Windows 10 Creators Update\n29 Μαρτίου 2017, 08:16\nΌπως είδαμε χθες, η Microsoft διέθεσε επίσημα τα ISO του Windows 10 Creators Update, για τους Insiders. Όμως η εταιρεία δεν έχει επιβεβαιώσει ακόμα ότι θα είναι αυτή η έκδοση που θα κυκλοφορήσει κατά την επίσημη κυκλοφορία του Windows 10 Creators Update, στις 11 Απριλίου του 2017.\nΤο teasing παιχνίδι της Microsoft είναι γνωστό, το έχουμε αναφέρει πολλές φορές από αυτή την ιστοσελίδα. Marketing και διαφήμιση με κάθε build που κυκλοφορεί, ακόμα και αν αυτό το build έχει μόνο σαν νέο χαρακτηριστικό ένα wallpaper.\nTo Windows 10 Creators Update, αντίθετα φέρνει πολλές αλλαγές και βελτιώσεις, και έτσι πολλοί είναι αυτοί που ενδιαφέρονται να το εγκαταστήσουν.\nΑν και υπάρχει μια μεγάλη πιθανότητα η έκδοση 15063 να είναι το RTM, η Microsoft δεν το έχει ανακοινώσει επίσημα.\nΑκόμα κι αν είναι το RTM, αυτό δεν σημαίνει ότι θα είναι η έκδοση που θα κυκλοφορήσει η Microsoft κατά την επίσημη κυκλοφορία. To build δεν έχει προωθηθεί ακόμα στο κανάλι Release Preview του προγράμματος Windows Insider.\nΑς δούμε λίγο τι έγινε στην κυκλοφορία του Anniversary Update το 2016 για να καταλάβουμε πώς λειτουργεί η Microsoft, και τι είναι πιθανό να συμβεί μέσα στις επόμενες εβδομάδες.\nΗ έκδοση Anniversary Update των Windows 10 ήταν η έκδοση 14393. Ήταν διαθέσιμη πριν από την επίσημη κυκλοφορία, και πάρα πολλοί άρχισαν να την κατεβάζουν μαζικά, όπως ακριβώς κάνουν και τώρα. Η Microsoft ενημέρωσε όμως το build πριν από την επίσημη κυκλοφορία, στην έκδοση 14.393,10 που ήταν και η τελική έκδοση που κυκλοφόρησε στις 2 Αυγούστου του 2016.\nΟ Woody από το Infoworld σημειώνει ότι η τελική έκδοση είχε ένα τεράστιο αριθμό bugs, και η Microsoft χρειάστηκε να κυκλοφορήσει την μια αθροιστική ενημερωμένη έκδοση μετά την άλλη για να τα διορθώσει.\nΌπως φαίνεται η Microsoft κάνει το ίδιο με το build 15063. Έτσι καλό θα ήταν να αποφύγετε να ενημερώσετε τους υπολογιστές σας, γιατί η εταιρεία αναζητεί testers.\nΌσοι περισσότεροι εγκαταστήσουν το νέο build τόσες περισσότερες πληροφορίες θα λάβει η Microsoft μέσω της τηλεμετρίας, για να διορθώσει bugs. Φυσικά αν επιθυμείτε να είστε δοκιμαστές των builds της εταιρείας συνεχίστε ακάθεκτοι, αφού πρώτα δημιουργήσετε ένα πλήρες αντίγραφο ασφαλείας του συστήματος σας, πριν την αναβάθμιση.\nΘα είναι καλύτερα να περιμένετε μέχρι η Microsoft κυκλοφορήσει επίσημα την αναβάθμιση, ή ακόμη καλύτερα, μέχρι να την προωθήσει στο κανάλι Windows for Business. Αυτό σημαίνει ότι θα πρέπει να περιμένετε τέσσερεις μήνες περίπου μετά την κυκλοφορία, αλλά θα έχετε εξασφαλίσει τον υψηλότερο βαθμό ποιότητας, που μπορείτε να πάρετε από την Microsoft.\nΠροηγούμενο άρθροFacebook Stories, αυτό-καταστρεφόμενα μηνύματα & εφέ στη κάμερα\nΕπόμενο άρθροΚατεβάστε εύκολα αρχεία πολυμέσων από την NASA


κονδύλια Archives - Pentapostagma.gr : Pentapostagma.gr\nΑδιάθετα υπόλοιπα συνολικού ύψους 31,1 εκατ. ευρώ αναγκάστηκε να επιστρέψει ο ΟΑΕΔ στο πρόγραμμα δημοσίων επενδύσεων καθώς δεν κατάφερε να απορροφήσει τα κονδύλια που είχαν εξασφαλιστεί από τον λογαριασμό ΟΑΕΔ-ΕΣΠΑ για την υλοποίηση πέντε προγραμμάτων για την ενίσχυση της...7:51 μμ\nΤουρκία: Όνειρο ήταν και πέρασε- Η ΕΕ περιέκοψε τα προενταξιακά κονδύλια- Για πόσο θα συνεχίσει να προκαλεί;\nΗ Τουρκία προκαλεί συνεχώς και όμως δεν παύει να απαιτεί να ενταχθεί στην Ευρωπαϊκή Ένωση. Και όχι μόνο αυτό αλλά να απολαμβάνει την χρηματική της ενίσχυση πριν αυτό γίνει πράξει. Η ΕΕ φαίνεται όμως να έχει άλλη άποψη. Επιστολή-προειδοποίηση προς...1:02 μμ\nΣτοιχεία για το φιτίλι που άναψε την ενδοκυβερνητική φωτιά ανάμεσα στον υπουργό Εθνικής Άμυνας και στο Υπουργό Εξωτερικών, οδηγώντας τελικά τον Νίκο Κοτζιά, στην έξοδο από το υπουργικό συμβούλιο, έρχονται στη δημοσιότητα. Στα 18 εκατομμύρια ευρώ ανέρχονται οι πιστώσεις που...8:33 πμ\nΣτο «μικροσκόπιο» του εισαγγελέα μπαίνει, σύμφωνα με πληροφορίες, το θέμα της διαρροής πληροφοριών για τον τρόπο διάθεσης μυστικών κονδυλίων του υπουργείου Εξωτερικών. Ο προϊστάμενος της εισαγγελίας Πρωτοδικών, με αφορμή δημοσιεύματα του Τύπου, διέταξε τη διενέργεια προκαταρκτικής εξέτασης, την οποία θα...12:42 μμ


Γιώργος Νταλάρας – Citizen\nH μαγκιά του Νταλάρα\nMarch 6, 2012 March 6, 2012 Κώστας Γιαννακίδης\nΜια καρέκλα εκτοξεύεται προς τη σκηνή-θα τη δείτε στο βίντεο. Έχουν προηγηθεί γιαούρτια. Και καφέδες. Και εκατοντάδες ύβρεις. Όμως ο Νταλάρας παραμένει εκεί. Και αρνείται να υποχωρήσει μπροστά στην ανώνυμη αλητεία, στον άθλιο τσαμπουκά που θα ιδιοποιηθεί τον χαρακτηρισμό της δίκαιης οργής για να διεκδικήσει αποδοχή. Τι είναι αυτοί οι τύποι που βρίζουν τον Νταλάρα; Μικρή σημασία έχει, δεν θα μάθουμε ποτέ αν και μπορούν να διατυπωθούν ένα σωρό βολικές γενικεύσεις με χώρο για όλους. Continue reading →\nΚοινωνία, Πρόσωπα, Πολιτική, protagonΓιώργος Νταλάρας


Πώς να συγχρονίσετε ένα τηλεχειριστήριο Wii\nΠολλοί άνθρωποι που κατέχουν Nintendo Wii και αγόρασαν ένα νέο χειριστήριο (τηλεχειριστήριο) για την κονσόλα τους αντιμετωπίζουν κάποια προβλήματα κατά τη δημιουργία του νέου χειριστηρίου. Το νέο τηλεχειριστήριο απλά δεν θα συνδεθεί μέσω Bluetooth και ως εκ τούτου δεν μπορεί να χρησιμοποιηθεί με το Wii σας.\nΕάν διαθέτετε Nintendo Wii και αντιμετωπίζετε προβλήματα με τη ρύθμιση του νέου σας τηλεχειριστηρίου, ακολουθήστε τα παρακάτω βήματα και δείτε αν αυτό σας βοηθά να συνδέσετε τον ελεγκτή σας.\nΠριν δοκιμάσετε τις λύσεις, βεβαιωθείτε ότι η μπάρα αισθητήρα βρίσκεται στο κέντρο είτε πάνω είτε κάτω από τη συσκευή της τηλεόρασής σας. Και η απόσταση από τη συσκευή τηλεόρασης πρέπει να είναι μεταξύ 3 και 10 ποδιών.\nΒεβαιωθείτε ότι δεν υπάρχουν άλλες πηγές υπέρυθρου φωτός, που παρεμβαίνουν στη γραμμή αισθητήρων. Επίσης, θα πρέπει να αφαιρέσετε ραδιοσυχνότητες που ενδέχεται να παρεμβαίνουν στο τηλεχειριστήριο και την κονσόλα. Θα ήταν καλή ιδέα να απενεργοποιήσετε τα ασύρματα αξεσουάρ όπως πληκτρολόγια, ποντίκια ή ασύρματα τηλέφωνα.\nΛύση 1: Απενεργοποίηση του καλύμματος της μπαταρίας\nΑρχικά, ενεργοποιήστε το Wii σας και περιμένετε μέχρι να είναι έτοιμη η ίδια η κονσόλα. Τώρα αφαιρέστε το κάλυμμα της μπαταρίας από το νέο χειριστήριο. Αμέσως μετά, πατήστε το κουμπί συγχρονισμού στο νέο χειριστήριο έως ότου αναβοσβήνουν όλες οι μπλε λυχνίες LED στο μπροστινό μέρος.\nΤώρα αναζητήστε το κουμπί συγχρονισμού κάτω από την υποδοχή κάρτας SD στην κονσόλα Wii και πατήστε το. Εάν όλα λειτουργούσαν, τα μπλε LED στο χειριστήριο θα σταματήσουν να αναβοσβήνουν όταν ο ελεγκτής συνδέθηκε τελικά στην κονσόλα σας.\nΕάν εξακολουθείτε να αντιμετωπίζετε προβλήματα με τη σύνδεση του ελεγκτή σας, ακολουθήστε τη λύση 2.\nΛύση 2: Δοκιμάστε νέες μπαταρίες\nΜερικές φορές, οι αδύναμες μπαταρίες ενδέχεται να εμποδίσουν τον σωστό συγχρονισμό του ελεγκτή σας με την κονσόλα σας Εάν ακολουθήσατε την προηγούμενη λύση, αλλά απλώς δεν μπορείτε να συγχρονίσετε τον νέο ελεγκτή, δοκιμάστε την ακόλουθη μέθοδο. Αγοράστε νέες μπαταρίες για το νέο χειριστήριο και αντικαταστήστε τις με τις παλιές μπαταρίες. Όταν γίνει αυτό, απενεργοποιήστε την κονσόλα σας και αμέσως μετά αφαιρέστε το καλώδιο τροφοδοσίας της κονσόλας. Αφήστε το καλώδιο αποσυνδεδεμένο για τουλάχιστον 30-60 δευτερόλεπτα και στη συνέχεια συνδέστε το ξανά. Στη συνέχεια, περιμένετε μέχρι να ολοκληρωθεί η εκκίνηση της κονσόλας και να είναι έτοιμη. Τώρα προσπαθήστε να συγχρονίσετε ξανά τον νέο σας ελεγκτή και ακολουθήστε ξανά τη λύση 1 και ακολουθήστε όλα τα βήματα που αναφέρονται.\nΥπάρχει μια φήμη ότι πρέπει να κρατήσετε πατημένο το κουμπί συγχρονισμού για μικρό χρονικό διάστημα. Αυτή η φήμη είναι ακριβώς αυτό που είναι, μια φήμη και δεν απαιτείται να κρατήσετε το κουμπί συγχρονισμού. Εάν ακολουθήσετε όλα τα βήματα που αναφέρονται, πρέπει να κάνετε τον νέο σας ελεγκτή να συγχρονιστεί σωστά με την κονσόλα Wii.


EL - Τρέχουν να πάρουν πίσω τις ζωές τους! Πάνω από 100.000 ραντεβού εμβολιασμών σε μία ημέρα για τους 40-44\nΤρέχουν να πάρουν πίσω τις ζωές τους! Πάνω από 100.000 ραντεβού εμβολιασμών σε μία ημέρα για τους 40-44\nΜε ταχείς ρυθμούς προχωρά ο εμβολιασμών των νεότερων ηλικιών στη χώρα μας.\nΣταδιακά η πλατφόρμα του εμβολιασμού, emvolio.gov.gr ανοίγει για ολοένα και νεώτερες ηλικίες ενώ απελευθερώνονται και περισσότερα εμβόλια για αυτές που εμβολιάζονται ήδη.\nΑπό χθες Παρασκευή η ηλικιακή ομάδα των 40-44 μπορεί να διαλέξει όποιο εμβόλιο επιθυμεί, ενώ όπως ανακοίνωσε ο γενικός γραμματέας Πρωτοβάθμιας Φροντίδας του υπουργείου Υγείας, Μάριος Θεμιστοκλέους, θα ξεκινήσει σύντομα και ο εμβολιασμός των παιδιών ηλικίας 16-18 ετών.\nPrevΠροηγούμενο ΆρθροΧάος στους δρόμους και στο βάθος παγκόσμια έλευση ηγέτη στα Ιεροσόλυμα, vid\nΕπόμενο ΆρθροΤρεις νεκροί και 27 τραυματίες στην επαρχία Γιουνάν μετά τον σεισμό μαμούθ των 7,4 ρίχτερ- Εικόνες καταστροφής (vid)Next


Online MBA στην Ηγεσία και τη Διοίκηση - Υόρκη St John University (UK), City of Carlisle, Ηνωμένο Βασίλειο 2018\nOnline MBA στην Ηγεσία και τη Διοίκηση - Υόρκη St John University (UK)\nΖητήστε δωρεάν πληροφορίες από Robert Kennedy College\nΤο York Business School MBA στην Ηγεσία και τη Διοίκηση έχει σχεδιαστεί για ένα ευρύ φάσμα φοιτητών που μοιράζονται ένα πάθος για ηγεσία και διαχείριση γενικότερα και που επιθυμούν να προχωρήσουν ή να αναπτύξουν περαιτέρω την καριέρα τους στην ηγεσία και τη διαχείριση. Μέσα από την ανάπτυξη μιας ολοκληρωμένης και κριτικά κατανοητής κατανόησης της διαχείρισης από την ηγεσία και την προοπτική των ανθρώπων, το πρόγραμμα σας εμπλέκει σε μια απαιτητική διαδικασία προσωπικής και ηγετικής ανάπτυξης. Το πρόγραμμα προσφέρει ευκαιρίες για να εξερευνήσετε, να αξιολογήσετε και να εφαρμόσετε βασικές θεωρίες για τις θεωρίες και τις έννοιες της ηγεσίας και της διαχείρισης, καθώς και να ενθαρρύνετε τη δημιουργική και καινοτόμο σκέψη στην εφαρμογή σχετικών μοντέλων και πλαισίων.\nΤο πρόγραμμα συγκεντρώνει τη σχετική σύγχρονη ακαδημαϊκή θεωρία και έρευνα με μια πρακτική κατανόηση των δραστηριοτήτων εντός των οργανώσεων. Θα διερευνήσετε θέματα που έχουν σημαντικό αντίκτυπο στις οργανώσεις, συνεργαζόμενοι με άλλους και βασιζόμενοι τόσο στην εμπειρία τους όσο και στη δική σας.\nΚαθώς προχωράτε στις σπουδές σας, θα εξερευνήσετε όχι μόνο την ακαδημαϊκή θεωρία που σχετίζεται με το θέμα, αλλά θα ενθαρρυνθεί και θα υποστηριχθεί για να αναπτύξει δεξιότητες που θα σας προετοιμάσουν για την ανάπτυξη της καριέρας σας, ειδικά σε σχέση με την ηγεσία και τη διοίκηση. Το πρόγραμμα προσφέρει ευκαιρίες για εσάς να συνεργαστείτε με άλλους ηγέτες και επαγγελματίες που έχουν αναπτυχθεί, επιτρέποντάς σας να μοιραστείτε τη γνώση, να το συσχετίσετε με τις θεωρίες που αναπτύσσονται από τη σχετική έρευνα και με τη μάθηση με πρακτική εφαρμογή.\nΜεγάλο μέρος της μάθησης αναπτύσσεται μέσω της δημιουργίας συνεργατικών μαθησιακών κοινοτήτων των συμμετεχόντων στο πρόγραμμα και των δασκάλων - και θα γίνετε μέλος αυτής της κοινότητας μάθησης. Η κατανόησή σας αναπτύσσεται γύρω από τις βασικές δεξιότητες, τις διαδικασίες και τις πρακτικές της ηγεσίας και της διαχείρισης. Αναλύονται λύσεις σε πραγματικά προβλήματα, συζητούνται και αναλύονται μέσα στην μαθησιακή κοινότητα με την υποστήριξη εκπαιδευτών και συναδέλφων μαθητών.\nΤο πρόγραμμα είναι διεθνές στο σχεδιασμό του και ασχολείται με θέματα σε διεθνή βάση. Πολλά διαφορετικά πολιτιστικά πλαίσια χρησιμοποιούνται για να βοηθήσουν στην παροχή των συζητήσεων. Το πρόγραμμα αυτό παρέχει ευκαιρίες για την ανάπτυξη παγκόσμιων δικτύων τόσο σε πραγματικό όσο και μέσω της οικιακής δραστηριότητας που δημιουργεί ένα περιβάλλον για διαπολιτισμική μάθηση από ομοτίμους.\nΜε την ολοκλήρωση του προγράμματος, θα είστε σε θέση να αξιολογήσετε κριτικά μια σειρά θεωριών και μοντέλων που σχετίζονται με οργανισμούς, ηγεσία και διοίκηση και να τα εφαρμόσετε στις πραγματικές καταστάσεις για να ενημερώσετε τη λήψη αποφάσεων. Το δίκτυο που θα αναπτύξετε κατά τη διάρκεια του προγράμματος εξακολουθεί να είναι μια υποστηρικτική και ισχυρή κοινότητα πρακτικής μεταπτυχιών.\nΤο μεγαλύτερο μέρος του προγράμματος παραδίδεται στο διαδίκτυο, αλλά πρέπει να παρακολουθήσετε μια 5ήμερη κατοικία στην Υόρκη ή στη Ζυρίχη ως μέρος της ενότητας Capstone Project. Αυτή είναι μια εξαιρετική ευκαιρία να συνεργαστείτε με συναδέλφους επαγγελματίες, να μοιραστείτε τη μάθηση και την κατανόηση και να οικοδομήσετε παγκόσμιες σχέσεις, παράλληλα με την εκμάθηση για το πώς να διεξάγετε ακαδημαϊκή έρευνα για να σας υποστηρίξουμε στην ολοκλήρωση του έργου σας.\nΕλάχιστο 12 μήνες, μέγιστο 3 έτη.\nΣυνήθως σε απευθείας σύνδεση μέσω του OnlineCampus (ένα διαδραστικό ηλεκτρονικό περιβάλλον εκμάθησης) με εντατική ταξική συζήτηση και συνεργασία, καθώς και υποχρεωτική κατοίκηση μιας εβδομάδας. Η κατοικία πραγματοποιείται σε δύο τοποθεσίες, Robert Kennedy College στη Ζυρίχη και το York St John University στο York, και οι δύο διδάσκονται από το Πανεπιστήμιο του St John University.\nΟ αριθμός των θέσεων ανά όρο περιορίζεται αυστηρά σε 60.\nΤέσσερις όροι ανά έτος (χειμώνας, άνοιξη, καλοκαίρι και φθινόπωρο).\n13.000 CHF (ελβετικά φράγκα). Αυτό το τέλος περιλαμβάνει πρόσβαση σε βιβλιοθήκη, πρόσβαση στο InternetCampus, αμοιβές αποφοίτησης και αμοιβές πανεπιστημιακών εγγραφών. Τα τέλη καταβάλλονται σε άτοκες δόσεις. Τα τέλη είναι για το σύνολο του προγράμματος και περιλαμβάνουν όλα τα μαθήματα καθώς και την επίβλεψη για την τελική διατριβή. Τα έξοδα διαμονής, όπως τα αεροπορικά εισιτήρια και τα καταλύματα, καθώς και τα δίδακτρα ύψους 2.000 CHF (Ελβετικά φράγκα) για τη διαμονή και κάποια από τα βιβλία που θα χρειαστείτε για το μάθημα δεν συμπεριλαμβάνονται στα τέλη αυτά.\nΑυτό το πρόγραμμα προσφέρεται σε αποκλειστική συνεργασία με το York St John University. Αφού τελειώσετε με επιτυχία τις σπουδές σας στο Robert Kennedy College , θα λάβετε πτυχίο από το York St John University, το οποίο είναι δεόντως διαπιστευμένο από τη βρετανική κυβέρνηση. Τα πτυχία του Πανεπιστημίου του York St John αναγνωρίζονται παγκοσμίως.\nΜπορείτε να επαληθεύσετε την αποκλειστική μας συνεργασία με το York St John University εδώ .\nΤελευταία ενημέρωση March 20, 2018\nΗνωμένο Βασίλειο - York, England\nLink to and share "Online MBA στην Ηγεσία και τη Διοίκηση - Υόρκη St John University (UK), City of Carlisle, Ηνωμένο Βασίλειο 2018"


SHOWCAST Μοντέλα // Εντύπωμα // Μοντέλο μοντέλου\nΠρωτοδικείο: Περιφερειακό δικαστήριο της Κολωνίας\nΑριθμός Μητρώου: Αριθμός HRA 30275\nΔιευθύνων Σύμβουλος: Ivo Downes\nΑριθμός αναγνώρισης φόρου πωλήσεων: DE319873633\nSHOWCAST Μοντέλα [Βερολίνο]\nΣπίτι Α, 1ος όροφος\nΜπορείτε να μάθετε περισσότερα για την εταιρεία μας μέσω της νομικής μας ειδοποίησης. Αναμένουμε το μήνυμά σας. Απλώς χρησιμοποιήστε το για αυτό επαφή στην αρχική μας σελίδα. Μπορείτε επίσης να χρησιμοποιήσετε τη φόρμα για να ζητήσετε υπηρεσίες πρακτορείου Υποβολή έργου διαθέσιμο ή μπορείτε να επικοινωνήσετε μαζί μας μέσω τηλεφώνου ή email. Μπορείτε να λάβετε συμβουλές για την αίτηση ως μοντέλο στο SHOWCAST από περιοχή βοήθειας. Μπορείτε να μάθετε πιο λεπτομερείς πληροφορίες σχετικά με τον τρόπο με τον οποίο χρησιμοποιούμε τα δεδομένα σας όταν χρησιμοποιείτε τον ιστότοπό μας από τον ιστότοπό μας Πολιτική Προστασίας Προσωπικών Δεδομένων. Όταν κάνετε αίτηση μέσω του ιστότοπού μας, πρέπει να χρησιμοποιήσετε τη δική μας Όροι Χρήσης συμφωνώ. Εδώ μπορείτε να μάθετε σε ποιο βαθμό παρέχουμε τις υπηρεσίες μας και ποιες υποχρεώσεις έχετε εσείς ως μοντέλο και εμείς ως αντιπροσωπεία όταν χρησιμοποιείτε τις υπηρεσίες μέσω του showcast.de.\nΗ SHOWCAST ιδρύθηκε το 2005 ως διαδικτυακή κοινότητα από τον σημερινό διευθύνοντα σύμβουλο ως αγγλική εταιρεία περιορισμένης ευθύνης. Την εποχή εκείνη, το επιχειρηματικό μοντέλο ήταν ένα επιχειρηματικό δίκτυο, το οποίο επρόκειτο να χρηματοδοτηθεί μέσω μικροπληρωμών (πληρωμή για καμπάνιες) και διαφημιστικής συνεργασίας. Αν και ο αριθμός των μελών αυξήθηκε γρήγορα, δεν επιτεύχθηκε η κρίσιμη μάζα για να μπορέσει να λειτουργήσει με επιτυχία την επιχείρηση. Η τρέχουσα υπηρεσία αναπτύχθηκε βάσει αιτημάτων απευθείας κράτησης. Το 2009, το SHOWCAST είχε σχεδόν 4.000 εγγεγραμμένα μέλη. Από σήμερα οι αιτούντες είναι 72.000. Το SHOWCAST είναι ένα από τα μεγαλύτερα μοντέλα αρχείων στη Γερμανία και ένα από τα πρώτα μοντέλα μοντέλων στον κόσμο που κατάφερε να χαρτογραφήσει τις υπηρεσίες ενός μοντέλου μέσω διαδικτυακών διαδικασιών. Οι διαδικασίες που αναπτύχθηκαν στο παρελθόν διακρίνουν το SHOWCAST από όλα τα άλλα πρακτορεία μοντέλων στη Γερμανία.\nDeutsch, Αγγλικά, Ολλανδός, Français, ιταλικά, Νορβηγικά, Polski, Πορτογάλος, Ουκρανός, español, dansk, Български, Hrvatski, Čeština, Suomi, Ελληνικά, română, svenska, slovenčina, Magyar


Θηλάστε δημόσια με επιτυχία - HappyParenting.gr\nΘηλάστε δημόσια με επιτυχία\nΚυριακή, 09 Μαρτίου 2014 18:41\tΕΓΚΥΜΟΣΥΝΗ\t- ΘΗΛΑΣΜΟΣ\nΣυμβουλές για επιτυχημένο δημόσιο θηλασμό\nΣκέφτεστε ότι δεν πρόκειται ποτέ να θηλάσετε ενώ βρίσκεστε σε δημόσια θέα; Μην ακούω χαζά! Δηλαδή, όσους μήνες/χρόνια θηλάζετε το παιδί σας, θα βρίσκεστε κλεισμένες σπίτι ή θα πηγαίνετε μόνο σε σπίτια φίλων; Δεν θα βγείτε ποτέ μια βόλτα στο πάρκο; Δεν θα πάτε supermarket; Δεν θα βρεθείτε στο εμπορικό για ψώνια; Ή μήπως πιστεύετε ότι μπορείτε να φροντίσετε ώστε το μωρό σας να μη πεινάει την ώρα που κάνετε όλα τα παραπάνω;\nΣυμφωνούμε ότι δημόσιος θηλασμός δημιουργεί στις περισσότερες νέες μητέρες ανασφάλεια και άγχος, αλλά η σίτιση του παιδιού δεν είναι ένα θέαμα απρεπές ή πονηρό. Αυτό που χρειάζεται να έχετε για επιτυχημένο θηλασμό (δημόσιο ή μη) είναι η αυτοπεποίθηση. Σε αυτό προσθέστε και τις παρακάτω 6 πολύτιμες συμβουλές και θα έχετε έτοιμη τη συνταγή επιτυχίας για να θηλάσετε έξω από το σπίτι.\nΝτυθείτε έξυπνα. Αυτό σημαίνει πως η μπλούζα σας ή το πάνω μέρος του φορέματος θα πρέπει να επιτρέπει την εύκολη πρόσβαση του μωρού στο στήθος σας και ταυτόχρονα να σας καλύπτει όσο το δυνατόν περισσότερο. Προτιμήστε λοιπόν πουκάμισα, μπλούζες με κουμπιά ή με ύφασμα χιαστί που εύκολα μπορείτε να το τραβήξετε στο πλάι.\nΑν θέλετε να βεβαιωθείτε τι ακριβώς φαίνεται όταν θηλάζετε δημοσίως κάντε μια «πρόβα» στο σπίτι. Έχοντας το μωρό στο στήθος σας σταθείτε μπροστά στον καθρέφτη ή ζητήστε από τον σύντροφό σας να περιγράψει τι βλέπει. Θα καταλάβετε ότι το κεφάλι του μωρού εμποδίζει να βγει το στήθος σας σε κοινή θέα.\nΠάρτε μαζί σας ένα μαντίλι ή μια ελαφριά κουβερτούλα που θα περάσετε από τους ώμους σας και πάνω από το μωρό σας. Αν το μεταφέρετε με σλινγκ μπορείτε να το θηλάσετε καθώς βρίσκεται προστατευμένο εκεί και να χρησιμοποιήσετε το επιπλέον ύφασμα για να καλυφθείτε.\nΠριν χρειαστεί να θηλάσετε εντοπίστε τα ιδανικά σημεία για δημόσιο θηλασμό όταν είστε σε ένα συγκεκριμένο μέρος με το μωρό σας ή σκεφτείτε ποιο σημείο θα ήταν άνετο και ήσυχο αν κάνετε βόλτα.\nΜην περιμένετε να πεινάσει πολύ για να το θηλάσετε. Ο δημόσιος θηλασμός θα είναι πολύ πιο εύκολος όταν είστε και οι δύο ήρεμοι.\nΑν αγχώνεστε ειδικά την πρώτη φορά που θα θηλάσετε δημόσια φροντίστε να είστε μαζί με κάποιον φίλο ή συγγενή για να νιώθετε μεγαλύτερη άνεση.\nΔιαβάστε κι άλλα χρήσιμα και σημαντικά στο άρθρο μας «Δημόσιος θηλασμός»


Πρίφτης: “Είναι μία κακή μέρα, υποχρεωμένοι να σηκώσουμε το κεφάλι μας” – totalbasket.gr\nΠρίφτης: “Είναι μία κακή μέρα, υποχρεωμένοι να σηκώσουμε το κεφάλι μας”\nΔημοσιεύθηκε στις Κυριακή, 20 Φεβρουαρίου 2022, 20:01\nΑναλυτικά οι δηλώσεις του Δημήτρη Πρίφτη μετά το τέλος του τελικού του Κυπέλλου, όπου ο Παναθηναϊκός έχασε από τον Ολυμπιακό:\n«Συγχαρητήρια στον Ολυμπιακό. Κάναμε μια πολύ καλή προσπάθεια και θέλω να συγχαρώ τους παίκτες μου. Αυτό δυστυχώς διήρκεσε για τρία δεκάλεπτα, δυστυχώς στο τέταρτο καταρρεύσαμε, χάσαμε πολλά μακρινά σουτ αλλά και κάποια εύκολα δίποντα κι αυτό το 23-6 μιλά από μόνο του. Για τρία δεκάλεπτα παίξαμε σωστά, παίξαμε καλό μπάσκετ και είχαμε ενέργεια», ανέφερε αρχικά και πρόσθεσε:\n«Είναι μια δύσκολη στιγμή, αλλά είμαστε υποχρεωμένοι να σηκώσουμε το κεφάλι μας και να συνεχίσουμε την προσπάθειά μας. Είναι μια κακή μέρα, προφανώς υπάρχουν κάποια ελπιδοφόρα κομμάτια, αλλά δεν μπορεί να μας παρηγορήσει αυτή τη στιγμή. Είπα και χθες πως αν πιάσουμε καλά επίπεδα απόδοσης θα είμαστε ανταγωνιστικοί. Δυστυχώς αυτό έγινε μόνο σε τρία δεκάλεπτα».\nΕτικετες:Featured2, Δημήτρης Πρίφτης, Κύπελλο Ελλάδος Μπάσκετ, Παναθηναϊκός\nΓουόκαπ: “Είμαστε πολύ χαρούμενοι που πήραμε το Κύπελλο”\nΝτόρσεϊ: “Υπέροχο συναίσθημα για όλους μας”


Το μοιραίο βράδυ που η Rihanna ξυλοκοπήθηκε από τον σύντροφό της Chris Brown | Γόβα Στιλέτο\nΑρχική Lifestyle Το μοιραίο βράδυ που η Rihanna ξυλοκοπήθηκε από τον σύντροφό της Chris Brown\nΠέμπτη 25 Νοεμβρίου 2021, 13:47\nΜε αφορμή την Παγκόσμια Ημέρα Εξάλειψης της βίας κατά των Γυναικών που έχει ορισθεί σήμερα 25η Νοεμβρίου, κάνουμε μια ανάδρομη στο παρελθόν και συγκεκριμένα γυρνάμε 12 χρόνια πριν, όταν η Rihanna, έπεσε θύμα ξυλοδαρμού από τον πρώην σύντροφό της, Chris Brown, με τις φωτογραφίες της να είναι γεμάτη μώλωπες, να κάνουν τον γύρο του κόσμου.\nΗ Rihanna και ο Chris Brown γνωρίστηκαν όταν ακόμα ήταν έφηβοι, εμφανίστηκαν μαζί ως καλοί φίλοι τον Δεκέμβριο του 2005, ωστόσο τρία χρόνια αργότερα ο τραγουδιστής αποκάλυψε την σχέση τους. Δύο μέρες μετά την εμφάνιση τους στα Grammy του 2008, ο Brown τραγούδησε για τη Rihanna στα 21α γενέθλιά της, κλείνοντας το ρομαντικό του τραγούδι με ένα φιλί προς εκείνη.\nΣτο ντοκιμαντέρ του, «Chris Brown: Welcome To My Life», ο Chris Brown μίλησε ανοιχτά για τη νύχτα που έφτασε στο σημείο να ξυλοκοπήσει τη Rihanna και περιέγραψε με ανατριχιαστικές λεπτομέρειες όλα όσα έγιναν τη μοιραία νύχτα.\nΌπως ισχυρίστηκε, όλα ξεκίνησαν όταν θέλησε να είναι καθαρός με τη Rihanna για το ερωτικό παρελθόν του με μια γυναίκα που δούλευε μαζί, αφού της είπε ότι θέλει να την παντρευτεί. Η αποκάλυψη σόκαρε τη διάσημη τραγουδίστρια καθώς είχε διαβεβαιώσει παλιότερα πως δεν υπήρχε τίποτα ανάμεσά τους.\nΟ μεγάλος καβγάς ξεκίνησε όταν η γυναίκα για την οποία μίλησε στη Rihanna εμφανίστηκε σε ένα πάρτι του Clive Davis. Ο Chris Brown είπε στην τραγουδίστρια ότι της είχε ζητήσει να σταματήσει να πηγαίνει όπου ήταν. «Αυτό άλλαξε τη ζωή μου. Της είχα ζητήσει να μην εμφανίζεται όπου πηγαίνω και όταν ήρθε στο τραπέζι να χαιρετίσει ήξερα ότι θα υπήρχε θέμα. Κοιτάζω τη Rihanna και κλαίει», είπε.\nΤα πράγματα ηρέμησαν λίγο, ήπιαν κάποια ποτά και αργότερα ο Chris Brown έδωσε το κινητό του στη Rihanna. Ήθελε να της αποδείξει πως δεν ήξερε ότι θα ήταν εκεί. Του είχε στείλει όμως μήνυμα ότι θα ήταν στο ίδιο πάρτι και η Rihanna βγήκε εκτός εαυτού.\n«Άρχισε να φωνάζει, πέταξε το τηλέφωνο. “Σε μισώ!”. Άρχισε να με χτυπά». Την παρακαλούσε να πιστέψει ότι της έλεγε αλήθεια. Αλλά, όπως αποκαλύπτει συνέχισε να τη χτυπά.\n«Όπως θυμάμαι προσπάθησε να με κλωτσήσει. Αλλά τότε τη χτύπησα. Με κλειστή γροθιά. Σαν να τη γρονθοκόπησα. Σκίστηκε το χείλος της. Όταν το είδα σοκαρίστηκα. Είπα γ@@@ γιατί τη χτύπησα έτσι; Από εκείνη τη στιγμή άρχισε να φτύνει αίμα στο πρόσωπό μου. Ήταν κανονική πάλη στο αυτοκίνητο.\nΕίπα τι στο δια@@@ κάνουμε; Προσπάθησε να αρπάξει το κινητό μου και δεν της το έδινα γιατί θα το πέταγε από το παράθυρο», συνέχισε.\nΠάρκαρε στο Hancock Par. «Προσπαθώ μόνο να επιλύσω την κατάσταση. Δεν προσπαθώ να μαλώσω. Παίρνει τα κλειδιά από το αυτοκίνητο και κάνει ψέματα ότι τα πετάξει έξω από το παράθυρο. Βγαίνω από το παράθυρο και ψάχνω τα κλειδιά. Κάποιος φώναξε και του είπε “βοήθεια, προσπαθεί να με σκοτώσει”».\nΌταν το αυτοκίνητο σταμάτησε, της έκανε κεφαλοκλείδωμα με αποτέλεσμα να χάνει σιγά σιγά τις αισθήσεις της καθώς προσπαθούσε να απελευθερωθεί. Μάλιστα, σύμφωνα με την μαρτυρία της τραγουδίστριας, βγαίνοντας με από το αυτοκίνητο, εκείνος ούρλιαζε ότι θα την σκότωνε.\nΗ Rihanna μιλώντας για τον ξυλοδαρμό της στην Oprah είχε πει: «Έχασα τον καλύτερό μου φίλο. Όσα γνώριζα άλλαξαν σε μια νύχτα και δεν μπορούσα να το διαχειριστώ. Έτσι, έπρεπε να το αντιμετωπίσω και αυτό δεν είναι εύκολο για μένα να το καταλάβω, να το ερμηνεύσω. Και δεν είναι εύκολο να το ερμηνεύσω μπροστά στις κάμερες με τον κόσμο να παρακολουθεί».\nΤον Μάρτιο του 2009, ο Μπράουν κατηγορήθηκε για κακούργημα μετά τον καβγά με τη Ριάνα. Παραδέχθηκε την ενοχή του και καταδικάστηκε σε πενταετή αναστολή και 1.400 ώρες κοινωφελούς εργασίας.


Βιβλιοπαρουσιαση || Δημοτικά τραγούδια και χοροί των χωριών της Ζακύνθου - Εφημερίδα Ημέρα, Ζάκυνθος.\nΒιβλιοπαρουσιαση || Δημοτικά τραγούδια και χοροί των χωριών της Ζακύνθου\nΣαράντα επτά τραγούδια και σκοπούς και δέκα χορούς περιλαμβάνει ένα βιβλίο με τίτλο “Δημοτικά τραγούδια και χοροί των χωριών της Ζακύνθου”, που κυκλοφόρησε πρόσφατα. Παράλληλα σε δύο CD και ένα DVD, που εμπεριέχονται στο βιβλίο, υπάρχει η ηχητική και η οπτική καταγραφή αυτών των χορών και τραγουδιών. Και πρόκειται για μόνο ένα μέρος από εξακόσια πενήντα δημοτικά τραγούδια με τις παραλλαγές τους, τριάντα σκοπούς και δεκαέξι χορούς που τα τελευταία επτά χρόνια, από το 2011, έχουν καταγράψει οι δύο νεαροί ζακυνθινοί Διονύσης Π. Αρκαδιανός και Μαρίνος Δ. Γιαννούλης\nΗ καταγραφή αυτή που είναι αποτέλεσμα κοπιώδους και επίμονης έρευνα στα χωριά της Ζακύνθου, θα παρουσιαστεί την προσεχή Τετάρτη 27 Φεβρουαρίου, στις 19:30, στο Πολιτιστικό Κέντρο Σαρακινάδου.\nΟμιλητές είναι οι κ.κ. Νικόλαος Κεφαλληνός, Καθηγητής Φυσικής Αγωγής, Διονύσης Βίτσος, Εκδότης – Συγγραφέας, Ρένα Λουτζάκη, Ανθρωπολόγος του Χορού του Πανεπιστημίου Αθηνών, και Νίκος Γράψας, Μουσικός, Θεωρητικός του Πολιτισμού και Μουσικοπαιδαγωγός. Την εκδήλωση θα συντονίσει η κ. Ντιάνα Χαϊκάλη-Χειμαριού. Μουσική Επιμέλεια, Ανδρέας Σταμίρης.\nΕπίσης, θα παρουσιαστούν δημοτικοί χοροί και τραγούδια των χωριών της Ζακύνθου από 48 μουσικούς, τραγουδιστές και χορευτές. Το βιβλίο καταγράφει χορούς, τραγούδια, όργανα, τραγουδιστές, τόπους, χρονολογίες, εκτελεστές, έθιμα, σχετικά ιστορικά δεδομένα, λεξιλόγιο της διαλέκτου και της ορολογίας, πάρα πολλές φωτογραφίες, ευρύτατη βιβλιογραφία, αλλά και άλλα. Είναι μια θεμελιακή κατάθεση στην ιστορία της Ζακύνθου, της Ελλάδας, αλλά και του πολιτισμού γενικότερα.


Σε επιχειρησιακή ετοιμότητα το ΕΚΑΒ στη Ρόδο εν όψει της σεζόν. - ekabsfika\nHome / ΕΠΙΚΑΙΡΟΤΗΤΑ / ΝΕΑ / ΤΟΠΙΚΑ ΝΕΑ / ΥΓΕΙΑ / EKAB / EKAB Κ.Υ. / Σε επιχειρησιακή ετοιμότητα το ΕΚΑΒ στη Ρόδο εν όψει της σεζόν.\nΣε επιχειρησιακή ετοιμότητα το ΕΚΑΒ στη Ρόδο εν όψει της σεζόν.\nMGeorge Μαρτίου 30, 2018 0\nΜε τον πρόεδρο του ΕΚΑΒ συναντήθηκε ο Δήμαρχος\nΟ δήμαρχος Ρόδου Φώτης Χατζηδιάκος, συναντήθηκε σήμερα (Παρασκευή 30 Μαρτίου) στο Δημαρχείο με τον πρόεδρο του\nΕΚΑΒ Κωνσταντίνο Καρακατσιανόπουλο και εξέτασαν από κοινού θέματα που αφορούν την αναβάθμιση των υπηρεσιών υγείας στο νησί.\nΣυμμετείχαν ο προϊστάμενος του παραρτήματος Ρόδου και υπεύθυνος του ΕΚΑΒ Περιφέρειας Νοτίου Αιγαίου Χαράλαμπος Τσιμπλέκας, η διευθύντρια του παραρτήματος Μυτιλήνης Χαρίκλεια Κωτούλα καθώς και υπηρεσιακοί παράγοντες της Διεύθυνσης Τεχνικών Υπηρεσιών του Δήμου Ρόδου.\nΣυζητήθηκαν θέματα ετοιμότητας του ΕΚΑΒ εν όψει των αυξημένων αναγκών της θερινής περιόδου, και ο πρόεδρός ενημέρωσε το δήμαρχο για την πρόσληψη 5 μόνιμων διασωστών προκειμένου να ενισχύσουν τη δύναμη του ΕΚΑΒ στη Ρόδο, με στόχο την 24-ωρη ετοιμότητα τουλάχιστον τεσσάρων ασθενοφόρων στο νησί.\nΣυζητήθηκε επιπλέον η προοπτική να γίνει η Ρόδος Επιχειρησιακό Κέντρο του ΕΚΑΒ για όλη τη Δωδεκάνησο γεγονός που θα αναβαθμίσει τις υπηρεσίες του.\nΣτόχος του ΕΚΑΒ Ρόδου είναι η μετεγκατάστασή του στο νέο σύγχρονο κτίριο πλησίον του Νοσοκομείου, προοπτική που θα επιλύσει διαχρονικά λειτουργικά προβλήματα της Υπηρεσίας. Στο πλαίσιο αυτό ζητήθηκε η συνδρομή του Δήμο και εξετάστηκε από τους υπηρεσιακούς παράγοντες η δυνατότητες διαμόρφωσης από το Δήμο του δρόμου προς το νέο κτίριο του ΕΚΑΒ, προκειμένου να γίνει το κτίριο προσβάσιμο από τα ασθενοφόρα.\nΟ Δήμαρχος δήλωσε: «Στο πλαίσιο των δυνατοτήτων του Δήμου στηρίζουμε και συμβάλλουμε για τη βελτίωση των υποδομών και των συνθηκών στο ΕΚΑΒ Ρόδου, μιας δομής, της οποίας η αδιάλειπτη και απρόσκοπτη λειτουργία είναι απαραίτητη και κρίσιμη για το νησί μας. Πιστεύουμε πως η επιχειρησιακή ετοιμότητα του ΕΚΑΒ θα είναι υψηλή προκειμένου να αντιμετωπίσει τις αυξημένες ανάγκες της θερινής τουριστικής περιόδου».\nΕΠΙΚΑΙΡΟΤΗΤΑ ΝΕΑ ΤΟΠΙΚΑ ΝΕΑ ΥΓΕΙΑ EKAB EKAB Κ.Υ.


Josephine: Αποκαλύπτει γιατί παρεξηγήθηκε με την Κόνι Μεταξά – Υπήρξε έρωτας με τον Νάσο Παπαργυρόπουλο; Josephine: Αποκαλύπτει γιατί παρεξηγήθηκε με την Κόνι Μεταξά – Υπήρξε έρωτας με τον Νάσο Παπαργυρόπουλο; | Epirusblog.gr | Ιωάννινα Ήπειρος Ελλάδα\nJosephine: Αποκαλύπτει γιατί παρεξηγήθηκε με την Κόνι Μεταξά – Υπήρξε έρωτας με τον Νάσο Παπαργυρόπουλο;\nΗ εκρηκτική νικήτρια του J2US Josephine, βρέθηκε το βράδυ της Πέμπτης στο The 2night Show και μίλησε για το πόσο έχει αλλάξει η ζωή της τους τελευταίους μήνες, καθώς και για το ενδεχόμενο να πάει στη Eurovision, στο προσεχές μέλλον.\nΠώς ήταν η συνεργασία με τον παρτενέρ της, Νάσο Παπαργυρόπουλο; Υπήρξε τελικά έρωτας μεταξύ τους; Αποκάλυψε όμως και τον τον λόγο που είχε παρεξηγηθεί με τη φίλη της Κόνι Μεταξά!\nΓια τη Eurovision: Πορώνομαι με τη δουλειά μου. Δουλεύω πολύ σκληρά. Πιστεύω ότι σε δυο χρόνια θα μπορώ να πάω στη Εurovision.\nΓια το J2US και τον Νάσο Παπαργυρόπουλο: Με έπιασε κρίση μέσα στο σπίτι μου με την καραντίνα και μόλις μου έκανε πρόταση ο Νίκος Κοκλώνης, είπα αμέσως το ναι.\nΕπειδή δουλεύω πολύ σκληρά ήθελα να είναι καλός ο παρτενέρ μου για να νικήσουμε. Δεν υπήρχε έρωτας μεταξύ εμένα και του Νάσου Παπαργυρόπουλου. Προσπάθησα να πιέσω το Νάσο για να βγάλει το 100 % του εαυτού του γιατί ο στόχος ήταν η νίκη.\nΓια την κρίση στη φιλία της Με τον Κόνι Μεταξά: Με την Κόνι Μεταξά είμαστε πολλά χρόνια φίλες. Τσακώθηκαν; Είμαστε ακομπλεξάριστες και οι δυο. Δεν έχουμε ζήλια μεταξύ μας. Εγώ ανταγωνίζομαι μόνο τον εαυτό μου.\nΌταν είχε πάει η Κόνι στο J2US, είχαμε λίγο παρεξηγηθεί γιατί της είχα πει να προσέχει την εικόνα της. Τώρα το κατάλαβε και εκείνη που πήγα εγώ στο show τι εννοούσα.\nshow biz 7073627126640592120


Ο Λούκας Περικλέους είναι μέλος του Ειδικού Εκπαιδευτικού Προσωπικού του Τμήματος Επιστημών της Αγωγής στο Πανεπιστήμιο Κύπρου με εξειδίκευση στην Ιστορική Παιδεία. Είναι κάτοχος πρώτου πτυχίου στις Επιστήμες της Αγωγής (Πανεπιστήμιο Κύπρου) και μεταπτυχιακού τίτλου στην Ιστορική Παιδεία (University of London). Είναι υποψήφιος διδάκτορας της Ιστορικής Παιδείας στο UCL Institute of Education, University College London. Τα ερευνητικά του ενδιαφέροντα περιλαμβάνουν τις ιδέες παιδιών και ενηλίκων σε σχέση με την έννοια της ιστορικής ενσυναίσθησης (historical empathy), την ανάπτυξη ιστορικών πλαισίων για οργάνωση της γνώσης περιεχομένου, τις πολιτικές διαστάσεις της Ιστορικής Παιδείας, της δημόσιες χρήσεις της Ιστορίας και τη φιλοσοφία της Ιστορίας.\tΈχουν οι εορτασμοί επετείων θέση στα σχολεία; Του Λουκά Περικλέους\nΠερισσότερα... Η ποινικοποίηση των ιστορικών ερμηνειών. Του Λουκά Περικλέους


Οδηγούμε το Citroen C3 Aircoss BlueHDI που συνδυάζει στυλ και οικονομία μετακινήσεων - motori.gr\nΟδηγούμε το Citroen C3 Aircoss BlueHDI που συνδυάζει στυλ και οικονομία μετακινήσεων\nΣτυλ και οικονομία μετακινήσεων για το Citroen C3 Aircoss BlueHDI που ανανεώθηκε, με τις σχεδιαστικές επεμβάσεις να εντοπίζονται στο μπροστινό μέρος.\nΜάσκα, φώτα, προφυλακτήρας, αεραγωγός ενώ τα φώτα ημέρας βρίσκονται στο πάνω μέρος αποτελώντας προέκταση κατά κάποιον τρόπο του γνωστού logo της Citroen, του ανάποδου λοχία.\nΕπιπλέον το γρι απόχρωσης C3 Aircoss BlueHDI έφερε διαφορετικό χρωματισμό οροφής, τονίζοντας το κομψό γαλλικό σχήμα, με τις ράγες οροφής στον ίδιο χρωματισμό, όπως και τη διακριτική αεροτομή, προέκταση της οροφής.\nΟδηγούμε το ανανεωμένο Citroen C3 Aircross με τους 130 ίππους\nΓιατί όμως οι μετακινήσεις με την ανανεωμένη σειρά του Citroen C3 Aircoss πέρα από το στυλ συνδυάζει οικονομία μετακινήσεων.\nΟ λόγος είναι ο κινητήρας πετρελαίου.\nΣτα 5,4 λίτρα/100 χλμ. η κατανάλωση\nΕίναι 1.500 κ.εκ. απόδοσης 110 ίππων, με ροπή 250 Nm από τις 1.750 σ.α.λ. που συνδυάζεται με 6άρι μηχανικό κιβώτιο.\nΌσα χλμ. και αν διανύσαμε, κάτω από διαφορετικές συνθήκες η μέση κατανάλωση ήταν κολλημένη στα 5,4 λίτρα/100 χλμ.\nΠως λοιπόν το Citroen C3 Aircoss με τον κινητήρα πετρελαίου να μην είναι οικονομικό.\nΕδώ να ανοίξουμε μια παρένθεση και να τονίσουμε ότι μόνο η επιλογή κινητήρων πετρελαίου συνδυάζει οικονομία ειδικά στα ταξίδια και στις μεγάλες αποστάσεις.\nΗ άλλη επιλογή είναι το φυσικό αέριο.\nΈνα άλλο σημείο του γαλλικού αυτοκινήτου που κάνει τις μετακινήσεις πιο άνετες είναι τα φαρδιά καθίσματα τεχνολογίας advanced comfort, η πολύ καλή περιμετρική ορατότητα, και η φιλική συμπεριφορά.\nΣε αυτό συμβάλλουν η πολύ καλή ροπή του κινητήρα, το τιμόνι το οποίο μπορεί σε αίσθηση να μην έχει αυτό του C3 Rally2 που οδηγεί ο Ostberg στο παγκόσμιο πρωτάθλημα ράλι, αλλά μη ξεχνάμε ότι πρόκειται για ένα SUV, που σημαίνει ότι η κάθε στιγμή του οδηγού πίσω από το τιμόνι να συνδυάζει χαλαρότητα και ασφάλεια.\nΑυτό προσφέρει γαλλικό μοντέλο, με τον επιλογέα του κιβωτίου να έχει βελτιωθεί σε λειτουργία σε σχέση με τα προηγούμενα μοντέλα, μην παρουσιάζοντας αυτή την σκληρή και ξερή αίσθηση.\nΟι κλίσεις στις στροφές δεν επηρεάζουν την τροχιά του αυτοκινήτου, ενώ τα φρένα δε θα φέρουν οδηγό και επιβάτες μπροστά σε δύσκολες καταστάσεις.\nΜε κιτ ελαστικών\nΟι αναρτήσεις υπογραμμίζουν τη γαλλική καταγωγή του αυτοκινήτου.\nΌμως ένα αυτοκίνητο με αυτά τα χαρακτηριστικά του C3 Aircoss, να προσθέσουμε τις εξωτερικές διαστάσεις σε μήκος/πλάτος/ύψος 4.160 χλστ,/1.756 χλστ./1.637 χλστ. με μεταξόνιο 2.604 χλστ., είναι ο χώρος των αποσκευών.\nΠροσφέρει από 410 λίτρα με εύκολο κατώφλι φόρτωσης/εκφόρτωσης αντικειμένων, που με αναδιπλωμένα τα καθίσματα φτάνει στα 1.289 με κιτ ελαστικού αντί ρεζέρβας.\nΣτο εσωτερικό η εικόνα είναι γνωστή, με το επίπεδο ταμπλό, την οθόνη αφής 9 ιντσών (η\nβασική έκδοση φέρει οθόνη 7 ιντσών) και χώρους μικροαντικειμένων.\nΓια τους φίλους των επιδόσεων να αναφέρουμε ότι η τελική ταχύτητα ανέρχεται στα 178 χλμ./ώρα, και η επιτάχυνση 0-100 βρίσκεται στα 10,7 δευτ. με 122 γρ./χλμ. σε εκπομπές ρύπων WLTP.\nΑυτός λοιπόν είναι ο γαλλικός δρομέας που ανήκει στη μεσαία κατηγορία. Πέρα λοιπόν από τα ηλεκτρονικά βοηθήματα οδηγού προσφέρει ανέσεις, ορατότητα, ασφαλή συμπεριφορά, και το κυριότερο οικονομία στις μετακινήσεις.\nΟι τιμές ξεκινούν από τα 19.990 ευρώ.\nΤα καθίσματα advanced comfort\nAκούμε Over FM 104,9\nΑπό την πλευρά του συνοδηγού\nΤο τιμόνι με τα χειριστήρια\nTags: C3 AIRCROSSCITROEN


Κάτι γίνεται στη Ρώμη\nΑρχική σελίδαΕΞΩΤΕΡΙΚΟΚάτι γίνεται στη Ρώμη\nΣτη Serie A όλοι γνώριζαν ότι η Γιουβέντους με την Ίντερ θα είναι οι ομάδες που θα διεκδικήσουν με αξιώσεις τον φετινό τίτλο. Η ομάδα του Τορίνο με τις συνεχόμενες κατακτήσεις φαντάζει το απόλυτο φαβορί, η Ίντερ με τις ηχηρές μεταγραφές , νέο προπονητή, θέλει να γκρεμίσει το οικοδόμημα του Ανιέλι και να φτιάξει την δική της ιστορία.\nΜε τα φώτα στραμμένα στις δύο διεκδικήτριες , έχει χαθεί εν μέρει η πορεία που κάνει μέχρι στιγμής η Ρόμα , των πολλών ελλείψεων από τραυματισμούς παικτών.\nΤο καλοκαίρι πουλήθηκε ο Μάνωλας στη Νάπολι, αποχώρησε ο Ντε Ρόσι για Αργεντινή αφήνοντας τον Φλορέντζι να θυμίζει κάτι από τα παλιά. Προπονητής ανέλαβε ο Φονσέκα, ερχόμενος από την Ουκρανία και την Σαχτάρ, ενώ οι μεταγραφές δεν ενθουσίασαν το απαιτητικό κοινό της ομάδας.\nΜετά από ένα σχετικό σήριαλ έμεινε ο Τζέκο και ανανέωσε ο Ζανιόλο , το μεγάλο next big think του ιταλικού ποδοσφαίρου.\nΜέσα από σωρεία τραυματισμών και προβλημάτων ομοιογένειας , το ξεκίνημα δεν ήταν το ιδανικό για μία ομάδα που πριν δύο χρόνια φιλοδωρούσε τρία γκολ στην Μπαρτσελόνα και προκρινόταν στους «4» του Champrions League\nΚι όμως μετά από 10 αγώνες έχει μαζέψει 22 πόντους, φιγουράρει μόνη στην τρίτη θέση της βαθμολογίας και δείχνει να αναγεννιέται μετά το περσινό στραπάτσο που την άφησε εκτός από την κορυφαία διοργάνωση της Ευρώπης.\nΜε ποδόσφαιρο ουσίας, «προσγειωμένο» όσο ποτέ σε σχέση με τα τελευταία χρόνια, συνεχές τρέξιμο και πίεση, αυτοματισμούς στην επίθεση που κάποιες φορές «χάνεται» η μπάλα, δείχνει να έχει μπει σε μια νέα εποχή.\nΗ μεγάλη πολυτέλεια αυτής της ομάδας είναι δύο ονόματα, που με την απόδοση τους έχουν αλλάξει την απόδοση της Ρόμα. Ο Ζανιόλο με τον Κλάιφερτ αποτελούν τα βαριά χαρτιά της σημερινής ομάδας. Η σταθερότητα του Τζέκο και η ποιότητα των Μαντσίνι και Βερετού συμπληρώνουν το παζλ και παρουσιάζουν μια εικόνα βγαλμένη από τα όνειρα των Romanista.\nΗ αναφορά στους δύο μικρούς δεν είναι καθόλου τυχαία. Ο μεν Κλάιφερτ ερχόμενος πέρσι στην ομάδα από τον Άγιαξ έπρεπε να προσαρμοστεί στον ιταλικό τρόπο παιχνιδιού ο δε Ζανιόλο , απόκτημα από την Ίντερ, έπρεπε να καταλάβει τον ρόλο που θα έχει για να αρχίσει να αποδίδει με βάση την αξία του. Ο χρόνος δικαίωσε και τους δύο. Τα άκρα της Ρόμα είναι ένας συνεχής κίνδυνος για την άμυνα κάθε ομάδας. Η ταχύτητας τους, η άψογη τεχνικής τους, ο ρυθμός που έχουν μέσα στο παιχνίδι, η αλλαγή ρυθμού που μπορούν να επιβάλλουν σε οποιοδήποτε χρονικό σημείο, τους καθιστά σημείο αναφοράς αλλά και ποδοσφαιρικής γοητείας. Κάνω εύκολα την σύγκριση ανάμεσα στους ακραίους της Λίβερπουλ Μανέ και Σαλάχ με Ζανιόλο και Κλάιφερτ ακριβώς για τον λόγο το πόσο σημαντικοί είναι αμφότεροι για τις ομάδες τους στις ίδιες θέσεις που αγωνίζονται.\nΗ μέχρι στιγμής βαθμολογική θέση της μπορεί να μοιάζει σε πολλούς αναπάντεχη. Παρόλα αυτά όμως οι εμφανίσεις της είναι πειστικές και δεν χωρά αμφισβήτηση για το ποιος είναι ο στόχος.\nΗ τετράδα στο πρωτάθλημα είναι ένα κίνητρο, που για τους νέους ειδικά παίκτες, θα δώσει την ευκαιρία της συμμετοχής στους ομίλους του Champions League , θα πάρουν περισσότερες εμπειρίες, θα ανεβάσουν φυσικά το κασέ τους στο ποδοσφαιρικό χρηματιστήριο και θα ονειρευτούν ακόμα μεγαλύτερες επιτυχίες. Καθόλου λίγο για μια ομάδα που είχε σπείρει απογοήτευση την περσινή χρονιά.\nΟι αγωνιστικές είναι πολλές μέχρι το τέλος και σίγουρα θα υπάρξουν απώλειες και σκαμπανεβάσματα στην απόδοση τους. Φαίνεται όμως ότι κάτι καλό ήδη χτίζεται στην πρωτεύουσα της Ιταλίας και έχει ενδιαφέρον να το παρακολουθήσουμε.\nΆλλωστε οι μυημένοι στο ποδόσφαιρο πάντα παρακολουθούν Serie A γιατί κάθε αγώνας είναι ένα σεμινάριο τακτικής και λειτουργίας ομάδας.


Αφιέρωμα στη Γιορτή της Γυναίκας | AgrinioPress\nΑρχική/Άποψη/Αφιέρωμα στη Γιορτή της Γυναίκας\nPressRoom Send an email 08/03/2021 , 12:28\nΠολλούς αιώνες πίσω, στην κοιλάδα του Νείλου, στη Μικρά Ασία και αλλού, μεγάλες Αυτοκρατορίες ανέπτυξαν πολυσύνθετους πολιτισμούς και μητέρες θεές λατρεύονταν ως πανίσχυρες θεότητες. Ο Χαμουραμπί, Βασιλιάς της Βαβυλωνίας, στις έγγαμες μητέρες έδινε μεγάλη οικονομική και προσωπική ελευθερία. Οι γυναίκες μπορούσαν να δουλεύουν ως έμποροι, να είναι δικαστές, γραμματείς και άλλα. Αργότερα, οι Αθηναίες και οι Σπαρτιάτισσες ήταν ίσες με τους άνδρες, είχαν και αυτές γνώμη στα πολιτικά και δημόσια πράγματα του τόπου τους.\nΚατά τους χρόνους της Αναγέννησης, πολλές γυναίκες αναδείχθηκαν σε λαμπρές μορφές των γραμμάτων και των τεχνών, όπως καθηγήτριες σε Πανεπιστήμια και αλλού. Η ιστορική περίοδος κατά την οποία σημειώθηκαν οι πιο βαθιές – αμετάκλητες αλλαγές στην κοινωνική θέση των γυναικών ήταν ο 19ος αιώνας. Εδώ βλέπουμε τη γυναίκα να μπαίνει στα επαγγέλματα κάτι που, όσο περνούσε ο καιρός την βλέπουμε πιο δημιουργική, πιο δυνατή, πιο άξια.\nΓυναίκες με εξαιρετικές ικανότητες αγωνίζονται για την οργάνωση των νοσοκομείων, για την καταπολέμηση του αλκοολισμού, της πορνείας, τις κακομεταχείρισης των παιδιών, στην εκστρατεία για την κατάργηση της δουλείας, στον αγώνα για νομοθετικές μεταρρυθμίσεις και άλλες δραστηριότητες. Σήμερα, η θέση της γυναίκας στην οικογένεια και στην ευρύτερη κοινωνία έχει αλλάξει και αλλάζει ριζικά χάρη στις επιστημονικές και τεχνολογικές κατακτήσείς της.\nΣτη Δύση, ο Α΄ Παγκόσμιος πόλεμος, στην Ιαπωνία ο Β΄ Παγκόσμιος πόλεμος, ήταν οι παράγοντες που έδωσαν την ώθηση προς την πολιτική και οικονομική χειραφέτηση των γυναικών. Το 1946, βλέπουμε το Ιαπωνικό Σύνταγμα να εγγυάται την ισότητα των γυναικών και το 1950 να υιοθετείται η μικτή εκπαίδευση στη Χώρα αυτή.\nΤο 1952, η Γενική Συνέλευση του ΟΗΕ ενέκρινε τη Σύμβαση για τα πολιτικά δικαιώματα των γυναικών, σε παγκόσμια κλίμακα. Από τις πρώτες Χώρες που αναγνώρισαν στη γυναίκα δικαίωμα ψήφου ήταν η Νέα Ζηλανδία το 1904, η Φιλανδία το 1906, η Νορβηγία το 1917, η Πολωνία και η Σουηδία το 1918, οι ΗΠΑ το 1920 και η Μεγάλη Βρετανία το 1928. Υπουργικό αξίωμα αναλαμβάνει η γυναίκα στη Δανία το 1924 και μάλιστα το Υπουργείο Παιδείας.\nΣτην Ελλάδα με Β.Δ. το 1834 έχουμε την ίδρυση Δημοτικών Σχολείων θηλέων. Το 1912 έχουμε το Λύκειο των Ελληνίδων. Το 1908 ιδρύθηκε το «Εθνικό Συμβούλιο Ελληνίδων» και το 1914 ιδρύεται ο «Πατριωτικός Σύνδεσμος Ελληνίδων». Το 1915 ιδρύεται ο «Ελληνικός Ερυθρός Σταυρός», όπου τα περισσότερα μέλη ήταν εθελόντριες αδελφές.\nΤο 1946, έχουμε την ίδρυση της Σχολής Αδελφών Νοσοκόμων Στρατού, το 1953, έχουμε την ίδρυση της Σχολής Αδελφών Νοσοκόμων «Βασίλισσα Φρειδερίκη», το 1971, έχουμε την ίδρυση της Σχολής Αξιωματικών Αδελφών Νοσοκόμων και το 1989, έχουμε την ίδρυση της Σχολής Αξιωματικών Νοσηλευτικής.\nΎστερα από την ψήφιση του Συντάγματος του 1927 οι γυναίκες καταλαμβάνουν δημόσιες θέσεις όπως, έφοροι αρχαιοτήτων, στην εκπαίδευση και αλλού. Με τον Α.Ν. 959 του 1946 η γυναίκα έχει το δικαίωμα του εκλέγειν και εκλέγεσθαι και το 1949 έχουμε τις πρώτες γυναίκες μέλη του Δημοτικού Συμβουλίου στο Δήμο Αθηναίων και το 1957 εκλέγεται η πρώτη γυναίκα Δήμαρχος στην Κέρκυρα, η Μαρία Δεσύλλα. Η πρώτη γυναίκα Βουλευτής ήταν η Ελένη Σκούρα και η πρώτη Υπουργός Κοινωνικής Πρόνοιας ήταν η Λίνα Τσαλδάρη.\nΤο Σύνταγμα του 1975 κατοχυρώνει την ισότητα ανδρών και γυναικών, «Έλληνες και Ελληνίδες έχουν ίσα δικαιώματα και ίσες υποχρεώσεις». Σήμερα η συμμετοχή των γυναικών στην Ελληνική πολιτική σκηνή είναι δυσανάλογη για μία Χώρα που θέλει να λέγεται σύγχρονη. Όμως, σήμερα η Ελληνίδα βρίσκεται σε δύσκολη θέση. Τα ποσοστά ανεργίας είναι αρκετά μεγάλα συγκριτικά με τους άνδρες. Οι αμοιβές των γυναικών είναι πιο χαμηλές από τις αμοιβές των ανδρών.\nΗ Ελληνίδα μητέρα αντιμετωπίζει μεγάλη πρόκληση προσπαθώντας να ισορροπήσει το ρόλο της ως μάνα και τη φιλοδοξία της στην επαγγελματική της ανέλιξη. Έτσι, δημιουργούνται προβλήματα στις προσλήψεις γυναικών κυρίως στον ιδιωτικό τομέα με συνέπια την κάθετη πτώση των πολύτεκνων οικογενειών και γενικότερα του δημογραφικού προβλήματος στη Χώρα μας που έχει λάβει ανησυχητικές κοινωνικές και Εθνικές διαστάσεις τα τελευταία χρόνια.\nΗ Ελληνίδα γυναίκα-μητέρα στην υπόθεση της λευτεριάς της Πατρίδας μας πρόσφερε πολλά. Ήταν αυτή που έδωσε ψυχή από την ψυχή της, στα φοβισμένα παιδιά του πολέμου. Ήταν αυτή που έκανε το χρέος της στο Σούλι, στην Κρήτη, στους βράχους του Ζαλόγγου, στο Μεσολόγγι και αλλού. Δυστυχώς, παρά τη νομική και θεσμική κατοχύρωση του ρόλου της γυναίκας, παρατηρούμε ότι η καθημερινότητά της είναι τελείως διαφορετική.\nΟι γυναίκες είναι συνήθως αυτές που υφίστανται κάθε μορφής κοινωνικού και επαγγελματικού αποκλεισμού. Οι γυναίκες είναι αυτές που δέχονται κάθε μορφή βάναυσης συμπεριφοράς. Αυτές είναι που τις περισσότερες φορές πέφτουν θύματα ανελέητης και παράλογης βίας. Τον τελευταίο καιρό έχει αυξηθεί κατακόρυφα η σεξουαλική παρενόχληση των γυναικών, ιδιαίτερα στους χώρους δουλειάς.\nΓυναίκα… μια λέξη, ένα σύμβολο, αν θέλουμε να έχουμε ήρωες πολιτικούς και φιλοσόφους, πρέπει να αποχτήσουμε μορφωμένες γυναίκες, μας λέει κάποιος φιλόσοφος. Σήμερα 8 Μαρτίου, δεν είναι μια ημέρα για να θυμίζει δεινά και σκληρές μαρτυρίες, είναι μια μέρα που μπορεί να αφήσει να φανούν αρκετές χαραμάδες φωτός για τις ηρωίδες του μέλλοντος, τη γυναίκα μάνα, τη θεία, τη γιαγιά, την αδελφή, τη φίλη.\nΗ γυναίκα καλύπτει όλο το φάσμα των συναισθημάτων, από το πάθος για ζωή, μέχρι την αγνότητα. Προνόμιό της… να δίνει… ζωή. Να δημιουργεί οικογένεια και από εκεί ξεκινούν τα πάντα!!! Μια λαϊκή παροιμία μας λέει: «Από πού είσαι κλωναράκι; Από κείνο το δεντράκι!!!».\nΗ γυναίκα είναι η αγάπη, η χαρά, η ευτυχία, η ομορφιά, η επιτυχία, η ελπίδα, η καλοσύνη… Χρόνια Πολλά σε σένα που με αγάπησες περισσότερο και από την ζωή σου! λέει στη Μάνα το παιδί… κι εμείς λέμε, χρόνια πολλά σε όλες τις γυναίκες, σε όλες τις μαμάδες, σε όλες τις γιαγιάδες του κόσμου!!! Ο Βίκτωρ Ουγκώ μας λέει: Η κοπέλα ελπίζει, η γυναίκα χαίρεται, η γριά αναπολεί.\nΟ φίλος μας Βασίλης Χαλάτσης σε ένα ποίημά του γράφει για τη Μάνα: «…Έκαμνες το αίμα σου τροφή, / στα άκρο στήθια σου το γάλα. / Με τράνεψες σαν το δεντρί, / που ήμουν μικρός μια στάλα. / Μπροστά μου βλέπω έναν Άγγελο! / -Μανούλα- του φωνάζω. / Και μ’ ένα φιλί γλυκό, / ξεχνιέμαι κι ησυχάζω… / Μανούλα εσύ βασίλισσα,\nτο σπίτι μας κυψέλη. / Κι ‘γω κοντά σου μέλισσα, / κι όλη η ζωή μου μέλι…»


Ολυμπιακός: Έβγαλε αντίδραση | ebasket.gr\nΚεντρική Αρθρογράφοι Κογκαλίδης Ολυμπιακός: Έβγαλε αντίδραση\nΟλυμπιακός: Έβγαλε αντίδραση\nΔημοσίευση στις 12/10 10:47\nΌποιος πίστεψε ότι η εικόνα στη Γαλλία θα είναι αυτή που θα δείχνει σε κάθε εμφάνισή του ο Ολυμπιακός, μάλλον μπερδεύτηκε. Όποιος πιστέψει ότι η εικόνα στο ΣΕΦ (εντελώς διαφορετικό, με την προσθήκη του κεντρικού πίνακα) θα είναι αυτή που θα δείχνει κάθε βράδυ η ομάδα του λιμανιού, μάλλον έχει μπερδευτεί. Η αλήθεια βρίσκεται κάπου στη μέση, καθώς θα υπάρξουν πολύ πιο δύσκολοι αντίπαλοι, ενώ δεν μπορεί να είναι τόσο καλοί ως το τέλος οι «ερυθρόλευκοι».\nΓράψαμε μετά την πρεμιέρα ότι ο Ολυμπιακός χρειάζεται ηγέτη. Κόντρα στη Βαλένθια ο Σπανούλης έμοιαζε με… έφηβο, αλλά δεν μπορεί να βγει όλη η χρονιά στους ρυθμούς του αρχηγού. Με 17 πόντους, 6 ασίστ και 4 ριμπάουντ, έκανε πολύ περισσότερα απ’ ότι περιμένει κανείς. Ο Μιλουτίνοφ ήταν «κολόνα» (18 πόντοι, 14 ριμπάουντ), ο Παπανικολάου έχασε ένα σουτ (για 12 πόντους και 5 κλεψίματα).\nΣτο ημίχρονο οι «κόκκινοι» έτρεχαν δίχως φρένα, έχοντας 54 πόντους με 65% στο δίποντο, 50% στο τρίποντο, 90.9% στις βολές, 20-10 ριμπάουντ, 12-5 ασίστ, 5-11 λάθη, 7-2 κλεψίματα. Το υπόλοιπο ματς ήταν διαδικαστικού χαρακτήρα.\nΟ Κεμζούρα δεν κάθισε ως… υπηρεσιακός στον πάγκο. Προτίμησε να παίξει με… αλλαγές βόλεϊ, έχοντας «κουμπώσει» ζευγάρια (Κόνιαρης / Μπόλντγουιν, Σπανούλης / Πάντερ, Πολ / Παπανικολάου, Πρίντεζης / Κουζμίνσκας, Μιλουτίνοφ / Ρούμπιτ), αλλάζοντας πρόσωπα αλλά όχι σκέψεις. Δεν χαλάρωσε λεπτό, κυνήγησε το σκορ, δεν άφησε τους παίκτες του να νιώσουν ότι… έκαναν τη δουλειά, πριν τελειώσει ο αγώνας.\nΟ Ολυμπιακός (θαρρώ) έχει προπονητή κι αν δείξει ανάλογο πρόσωπο στο επόμενο ματς, θα σταματήσει και η συζήτηση που έχει ανοίξει. Προσωπικά πιστεύω ότι θα πάει με τον Κεμζούρα, όχι όμως και με τον Τσέρι, ο οποίος δεν χρησιμοποιήθηκε καθόλου. Αν δεν υπήρξε κάποιο πρόβλημα τραυματισμού, μάλλον είναι ένδειξη ότι οι «κόκκινοι» ψάχνουν ήδη για τον αντικαταστάτη του.\nΣτα καλά νέα ήταν η μεστή εμφάνιση του Αντώνη Κόνιαρη, ο οποίος κράτησε τη θέση του, πίεσε στην μπάλα, έκλεψε, έπαιξε 14 λεπτά δίχως να δείξει «ψαρωμένος», παρότι πρώτη του παρουσία στην Ευρωλίγκα. Ο άλλος πόιντ γκαρντ (Μπόλντγουιν) μοιάζει ακόμα… μπουκωμένος. Δεν είχε κακές επιλογές, σαφέστατα μπορεί να έχει μεγαλύτερη επίδραση στο παιχνίδι της ομάδας του.\nΜην πει κανείς ότι η Βαλένθια δεν είναι… θηρίο, εξ αρχής τοποθετήθηκα λέγοντας πως Ολυμπιακός και Παναθηναϊκός πάνε για μια θέση στην 8άδα, άρα τα ματς με την όποια… Βαλένθια θα είναι σημεία αναφοράς. Είτε μας αρέσει, είτε όχι.\nΠροηγούμενο Σε εξαιρετική κατάσταση ο Ρόουζ (vid)\nΕπόμενο “Έμοιαζε σαν να έπαιζαν άντρες με παιδιά”


Επιστροφή φόρου γονικής παροχής - Flashnews.gr\nΕπιστροφή φόρου γονικής παροχής\nΕπιστροφή των χρημάτων για φόρο δωρεάς ή γονικής παροχής, προκειμένου να ανεγερθεί πρώτη κατοικία, προωθεί το υπουργείο Οικονομικών με εγκύκλιο. Αναδρομική ισχύς από τις 17 Δεκεμβρίου μέχρι 200.000 αντικειμενικής αξίας σπίτι.\nΤο ποσό, σύμφωνα με το δημοσίευμα στο news247.gr, θα πρέπει να επιστραφεί από τις εφορίες στους δικαιούχους.\nΕπίσης με τον ίδιο στόχο -την τόνωση της οικοδομής- αναστέλλεται μέχρι το τέλος του 2012 η εφαρμογή του πόθεν έσχες για την απόκτηση (αγορά ή ανέγερση ή χρονομεριστική ή χρηματοδοτική μίσθωση) όλων των ακινήτων.\nΑκόμη, εξαιρούνται από την επιβολή του φόρου δωρεάς και γονικής παροχής (10%, 20% ή 40% ανάλογα με το βαθμό συγγένειας δωρητή και δωρεοδόχου) οι δωρεές και οι γονικές παροχές χρημάτων που συνιστώνται αποκλειστικά για την αγορά ή ανέγερση ακινήτων, εφόσον πρόκειται για δαπάνη η οποία, κατά τις διατάξεις του Κώδικα Φορολογίας Εισοδήματος, δεν προσαυξάνει την ετήσια δαπάνη του φορολογουμένου.\nΓια την απαλλαγή από το φόρο γονικής παροχής ή δωρεάς πρέπει να έχουν ως αντικείμενο χρηματικά ποσά, αλλά και να συνιστώνται προκειμένου να καλυφθεί η δαπάνη αγοράς ή ανέγερσης πρώτης κατοικίας. Δεν απαλλάσσονται όσες συνιστώνται για την εξόφληση δανείου.\nΤετάρτη, 3 Αυγούστου 2011, 19:58


Θυμάμαι ότι είχε παραγγείλει έναν γαλλικό σκέτο και ένα τοστ κι εγώ έναν φρέντο εσπρέσσο σκέτο, τα οποία και έφτασαν μαζί. «Κράτησέ τα από ‘δω», είπα στην κοπέλα και χάιδεψα με την κάρτα μου τη συσκευή POS. «Πώς έγινε αυτό;», με ρωτούσε λίγα λεπτά μετά η – πρώην πλέον – διευθύντριά μου όταν της ανακοίνωσα ότι παραιτούμαι. Θεώρησα ότι αν της κεράσω τον καφέ, θα ήταν κάπως πιο εύκολο να το χωνέψει, αλλά μπα. Εγώ είχα χάσει 10 κιλά μέσα σε μια στιγμή, αλλά τα είχε πάρει εκείνη.\nΑφήνοντας στην άκρη τους συναισθηματισμούς και ό,τι μπορεί να σε κρατάει σε μια δουλειά (όπως μια φανταστική διευθύντρια), αν στο άθροισμα των παραγόντων που σε κάνουν να συνεχίζεις να δουλεύεις εκεί, βγαίνεις ζημιωμένη, τότε έχει έρθει η ώρα να πάρεις μια απόφαση. Αλλά ας πάρουμε τα πράγματα από την αρχή για το πώς το έκανα εγώ.\nΟ οργανισμός μας έχει δημιουργηθεί έτσι ώστε να «κλωτσάει» με διάφορους μηχανισμούς (ή και ψυχοσωματικά) καθετί που δεν του αρέσει και κάπως του χαλάει το PH της ύπαρξής του. Όλα ξεκινούν με μια ανεξήγητη κούραση που αρνείται να σε εγκαταλείψει όσο κι αν κοιμάσαι ή ξεκουράζεσαι. Κάθε πρωί, ξυπνάς όλο και πιο κουρασμένη, μέχρι που έρχεται εκείνη η Τετάρτη που παίζει στο ραδιόφωνο το “It’s my life” κι εσύ ξεσπάς σε κλάματα στο αυτοκίνητο, χωρίς προφανή λόγο. Μετά έρχεται Παρασκευή απόγευμα και βρίσκεσαι σε έναν κύκλο που τον ορίζει ένα ξύλινο τραπέζι στην Ηπίτου, με ένα μπουκάλι ροζέ κρασί και τις 3 κολλητές σου: η μία θέλει να παραιτηθεί γιατί δουλεύει εξ αποστάσεως από την Ελλάδα στο Λονδίνο και δεν ξέρει πότε και αν θα επιστρέψει στο άδειο – αλλά ακόμα νοικιασμένο – της σπίτι, η άλλη δουλεύει 12ωρα και δεν προλαβαίνει (ούτε έχει αρκετά χρήματα για) να ζήσει και η τρίτη παλεύει 3 χρόνια για μια αύξηση.\nΤσούγκρισμα ποτηριών για τη δεκαετία των 30 που αχνοφαίνεται υπέροχη\nΣτη συνέχεια το σύμπαν φέρνει συνεχώς στο feed σου στο instagram, posts σαν αυτό:\nΗ δημοσίευση κοινοποιήθηκε από το χρήστη Ανομολογητα των Agencies (@agencyconfidential)\nΣτην πραγματικότητα ξέρεις τι φταίει: ο προορισμός που έχεις κάθε μέρα που ακούς ραδιόφωνο στο αμάξι, η τοποθεσία που βρισκόσουν και ανυπομονούσες να σχολάσεις για να βρεθείς στην Ηπίτου να ανακατέψεις τη γκρίνια σου με λίγο ροζέ και το αντικείμενο από το οποίο θέλεις να ξεφύγεις όταν χαζεύεις στο instagram: Η ΔΟΥΛΕΙΑ ΣΟΥ.\nΕξαιτίας της πανδημίας, η εξάντληση από τη δουλειά, έχει υποτιμηθεί αρκετά και πλέον συγχέεται με την κατάθλιψη. Βλέπω όλο και περισσότερους ανθρώπους να χαμογελούν σπάνια, να κυκλοφορούν σκυθρωποί και να νιώθουν πιο άνετα «φορώντας» το λυπημένο τους πρόσωπο. Μόλις χτες ήμουν στο γυμναστήριο με δυο κορίτσια, με ακριβώς αυτά τα «συμπτώματα»: γύρω στα 25 τους, έδειχναν βαθιά προβληματισμένα με την ζωή τους. – «Παραιτηθείτε! Αλλάξτε δουλειά! Αυτό έκανα κι εγώ», τους είπα ξεφυσώντας, ενώ προσπαθούσα να κάνω λίγο ποδήλατο.\nΣύμφωνα με το Forbes, το 1/3 των millennials σκέφτονται να παραιτηθούν μετά την πανδημία. Αυτό συμβαίνει γιατί από τότε που τα όρια ανάμεσα στη δουλειά και τη ζωή μας θόλωσαν ανεπιστρεπτί, η εξάντληση – στην πραγματική της έννοια – έχει κορυφωθεί. Σύμφωνα με την έρευνα του Prudential’s Pulse of the American Worker, μάλιστα, το 26% του συνόλου των εργαζομένων σκέφτεται να παραιτηθεί. Με κάποια γρήγορα μαθηματικά, μιλάμε για 1 στους 4 ανθρώπους, ασχέτως ηλικιακού γκρουπ.\nΗ κυρίαρχη συνέπεια της πανδημίας στην ψυχολογία μας, είναι αυτό το συνονθύλευμα «χαριτωμένων» συναισθημάτων που επικρατούν στα στομάχια μας: άγχος, θλίψη, βαρεμάρα, μοναξιά και εξουθένωση (πάσης φύσεως). Όπως όλα δείχνουν, υπάρχει θεραπεία και δεν χρειάζεται να επισκεφθείς κανένα εμβολιαστικό κέντρο, ούτε πάει πακέτο με κάποιο τάδε μαγνητικό πεδίο ή μια δείνα τεχνολογία ασύρματου δικτύου: μπορείς απλά ΝΑ ΑΛΛΑΞΕΙΣ ΔΟΥΛΕΙΑ.\nκαι να το κάνεις σαν την Πέγκυ από το MadMen:\nΚάπου διάβασα για έναν Γερμανοκορεάτη φιλόσοφο, τον Byung-Chul Han, ο οποίος στο βιβλίο του (The Burnout Society) υποστηρίζει ότι «Η εξάντληση προκύπτει όταν το εγώ υπερθερμαίνεται, πράγμα το οποίο συμβαίνει όταν ζούμε πολύ από το ίδιο (πράγμα)». Τη χρονιά που πέρασε, εκατομμύρια άνθρωποι πέθαιναν, ενώ παράλληλα η τεχνολογία εξελίχθηκε προκειμένου να προσαρμοστούν όλες οι εταιρείες και εμείς να μην επηρεαστούμε από το παγκόσμιο σοκ, αλλά να συνεχίσουμε να δουλεύουμε. Ο πλανήτης θρηνούσε κι εμείς – ενώ ουσιαστικά δεν ζούσαμε – συνεχίζαμε να «πηγαίνουμε» στις δουλειές μας. Τι μάθαμε, λοιπόν; Ότι αν ένα πράγμα παραμένει ακλόνητο, ακόμα και σε μια παγκόσμια κρίση σαν αυτή που βιώνουμε, αυτό είναι η υποχρέωσή μας να παραμένουμε παραγωγικοί. Απομονωμένοι, φοβισμένοι, απηυδησμένοι, αλλά παραγωγικοί.\nΟραματίσου τη νέα σου δουλειά\nΜε αυτά τα δεδομένα της πανδημίας, κάθε τι – ενδεχομένως μικρό – που σε έκανε να ξενερώνεις με τη δουλειά σου, κάπως διογκώνεται και πρώτα σε πνίγει, μετά σε στραγγίζει, και στο τέλος σε εξαντλεί. Κάπως έτσι ένιωθα όταν πήρα κι εγώ την απόφαση ότι δε με χωρούσε άλλο ο τόπος. Θυμάμαι μία μέρα, σε ένα meeting που άκουγα για επερχόμενες ενέργειες και brainstorming ιδεών για τον Σεπτέμβρη, επαναλάμβανα από μέσα μου «Δε θα είσαι εδώ τότε» και η σκέψη ζωντάνεψε και ξάφνου δε νοιαζόμουν το ίδιο πια. Ήμουν ήδη πιο καλά, μόνο και μόνο με την απόφαση που είχα πάρει σιωπηλά με τον εαυτό μου.\nΑν ανήκεις στους προνομιούχους που μπορούν να παραιτηθούν χωρίς να έχουν ήδη βρει άλλη δουλειά, πρώτον ζηλεύω και δεύτερον, μην το σκέφτεσαι. Πρέπει να είναι υπέροχα απελευθερωτικό να μην νιώθεις αναγκασμένος να εξελιχθείς προσωπικά μέσα από τη δουλειά σου και να μπορείς απλά να ζήσεις. Αν πάλι δεν το αντέχεις οικονομικά ή νιώθεις στο πετσί σου άρρηκτη τη σύνδεση του ποια είσαι με τη δουλειά που κάνεις, ένα πρώτο βήμα είναι να ανανεώσεις το βιογραφικό σου, κι ένα δεύτερο να αρχίσεις να το στέλνεις. Στη συνέχεια, μίλα με κόσμο, πες τους ότι ψάχνεσαι.\nΚάπως έτσι, να ‘μαι εδώ στο νέο μου γραφείο, στη νέα/παλιά δουλειά μου, να κάνω αυτό που πάντα μου άρεσε – να γράφω. Τα πάντα άλλαξαν εξαιτίας του Covid-19, ας τον χρησιμοποιήσουμε τουλάχιστον για να αποτινάξουμε ό,τι δε μας ταιριάζει. Να πάρουμε κάτι καλό, να κάνουμε μια νέα αρχή για τον εαυτό μας, να γίνουμε αυτό που πάντα ήμασταν. Δεν είναι ντροπή να μην θες να ασχολείσαι με κάτι που δεν σε γεμίζει ή δεν σε πληρώνει ή τέλος πάντων δεν σε ικανοποιεί πια. Δες το σαν ένα δώρο στον εαυτό σου.\nΑν έψαχνες ένα σημάδι για να παραιτηθείς, είναι αυτό το άρθρο. Το μόνο που μένει, είναι να το κάνεις – ή μπορείς, πολύ απλά, να στείλεις αυτό το κείμενο στο αφεντικό σου. Θα το πάρει το μήνυμα.


Ενώνουν τις δυνάμεις τους και ενημερώνουν\nΣυνέντευξη Τύπου για να ενημερώσουν διεξοδικά τον Ελληνικό λαό «για την τελική υποθήκευση του συνόλου της χώρας που επισφραγίζεται με το τρίτο μνημόνιο».\n3 Απρ 2016 Like ΠΕΡΙΣΣΟΤΕΡΑ\nΞεκίνησε η εκκένωση του πρ. αεροδρομίου Ελληνικού\nΣε πλήρη εξέλιξη βρίσκεται η κυβερνητική υλοποίηση της δέσμευσης για τη διακοπή της λειτουργίας (31/3) του κέντρου φιλοξενίας προσφύγων-μεταναστών, στο πρώην αεροδρόμιο του Ελληνικού.\n1 Απρ 2016 Like ΠΕΡΙΣΣΟΤΕΡΑ\nΣήμερα η κηδεία της Τασίας Ακερμανίδου – Χρυσάφη\nΣτις 4:30μ.μ. θα ψαλεί η νεκρώσιμος ακολουθία για την Τασία Ακερμανίδου – Χρυσάφη από τον Ι.Ναό Μεταμόρφωσης του Σωτήρος.\nΤη Δευτέρα 7 Μαρτίου 2016 οι Οργανώσεις Μελών Αργυρούπολης , Ελληνικού και Εκπαιδευτικών του ΣΥΡΙΖΑ , διοργάνωσαν εκδήλωση στην αίθουσα του ΑΆ ΚΑΠΗ Αργυρούπολης, στο πλαίσιο του ανοιχτού διαλόγου για την παιδεία που έχει ξεκινήσει με πρωτοβουλία του Υπουργείου Παιδείας.\n«Αλυσίδα χορηγιών που προκαλούν πολλές σκέψεις»\nΕντυπωσιακή αδράνεια της διοίκησης του δήμου μας καταλογίζει η Δημοτική Συνεργασία με αφορμή τα όσα συνέβησαν στην πλατεία στη συμβολή των οδών Κύπρου και Αργυρουπόλεως. Ερωτηματικά για τη νέα χορηγία που δέχθηκε ο δήμος μας και τις αυθαιρεσίες στο δημοτικό χώρο πρασίνου.\nAντιιμπεριαλιστική - αντιπολεμική εκδήλωση\nΜπάζα με οικιακά απορρίμματα;\nΕπανέρχεται με νέο ερώτημα προς τη διοίκηση του δήμου η Δημοτική Συνεργασία Ελληνικού-Αργυρούπολης, ζητώντας να μάθει αν τα μπάζα, αναμειγνύονται με τα άλλα οικιακά απορρίμματα.